title: Id-Direttiva 2001/24/ke tal-Parlament Ewropew u tal-Kunsill ta' l-4 ta' April 2001 fuq ir-riorganizzazzjoni u l-istralċ ta' istituzzjonijiet ta' kreditu

text:
Avviż Legali Importanti

|

32001L0024

Official Journal L 125 , 05/05/2001 P. 0015 - 0023

		Id-Direttiva 2001/24/ke tal-Parlament Ewropew u tal-Kunsillta' l-4 ta' April 2001fuq ir-riorganizzazzjoni u l-istralċ ta' istituzzjonijiet ta' kredituIL-PARLAMENT EWROPEW U L-KUNSILL TA' L-UNJONI EWROPEA,Wara li kkunsidraw it-Trattat li jistabbilixxi l-Komunità Ewropea, u partikolarment l-Artikolu 47(2) tiegħu,Wara li kkunsidraw il-proposta tal-Kummissjoni [1]Wara li kkunsidraw l-opinjoni tal-Kunsill Ekonomiku u Soċjali [2],Wara li kkunsidraw l-opinjoni ta' l-Istitut Monetarju Ewropew [3],Filwaqt li jaġixxu skond il-proċedura provduta fl-Artikolu 251 tat-Trattat [4],Billi:(1) Skond l-għanijiet tat-Trattat, l-iżvilupp armonjuż u bilanċjat ta' l-attivitajiet ekonomiċi ġewwa l-Komunità kollha għandha titħeġġeġ permezz tat-tneħħija ta' kull ostakolu għal-libertà ta' stabbiliment u l-libertà biex ikunu provduti servizzi ġewwa l-Komunità.(2) Fl-istess ħin li dawk l-ostakoli jkunu eliminati, għandu jingħata kas tas-sitwazzjoni li tista' tinqala' jekk l-istituzzjoni ta' kreditu isib diffikultajiet, l-aktar fejn dik l-istituzzjoni għandha friegħi fi Stati Membri oħra.(3) Din id-Direttiva tifforma parti tal-qafas leġislattiv tal-Komunità mwaqqaf mid-Direttiva 2000/12/KE tal-Parlament Ewropew u tal-Kunsill ta' l-20 ta' Marzu 2000 dwar l-adozzjoni u l-eżerċizzju tan-negozju ta' istituzzjonijiet ta' kreditu [5]. Isegwi minn dan li, waqt li qed jaħdmu, istituzzjoni ta' kreditu u l-friegħi tagħha jiffurmaw entità waħda soġġetta għas-superviżjoni ta' l-awtoritajiet kompetenti ta' l-Istat fejn ingħatat l-awtorizzazzjoni valida ġewwa l-Komunità kollha.(4) Ikun partikolarment mhux mixtieq li titneħħa din l-għaqda bejn istituzzjoni u l-friegħi tagħha fejn jeħtieġ li jkunu adottati miżuri ta' riorganizzazzjoni jew jinbdew proċeduri ta' l-istralċ.(5) L-adozzjoni tad-Direttiva 94/19/KE tal-Parlament Ewropew u tal-Kunsill tat-30 ta' Mejju 1994 fuq skemi ta' garanzija ta' depożitu [6], li introduċiet il-prinċipju ta' sħubija obbligatorja mill-istituzzjonijiet ta' kreditu ta' skema ta' garanzija fl-Istati Membri ta' oriġini, joħroġ aktar ċar il-bżonn għar-rikonoxximent reċiproku ta' miżuri ta' riorganizzazzjoni u proċeduri ta' l-istralċ.(6) L-awtoritajiet amministrattivi u ġudizzjarji ta' l-Istat Membru ta' oriġini għandhom ikollhom is-setgħa waħedhom li jiddeċiedu u jimplimentaw il-miżuri ta' riorganizzazzjoni provduti fil-liġi u l-prattiċi fis-seħħ f'dak l-Istat Membru. Minħabba d-diffikultà li jkunu armonizzati l-liġijiet u l-prattiki ta' l-Istati Membri, huwa meħtieġ li jkun stabbilit rikonoxximent reċiproku minn Stati Membri tal-miżuri meħuda minnhom kollha biex jerġgħu jsiru vijabbli l-istituzzjonijiet ta' kreditu li tkun aworizzat.(7) Huwa essenzjali li jkun garantit li l-miżuri ta' riorganizzazzjoni adottati mill-awtoritajiet amministrattivi u ġudizzjarji ta' l-Istat Membru ta' oriġini u l-miżuri adottati minn persuni jew korpi appuntati minn dawk l-awtoritajiet biex jamministraw dawk il-miżuri ta' riorganizzazzjoni, inkluż miżuri li jinvolvu l-possibbiltà ta' sospensjoni ta' ħlasijiet, sospensjoni ta' miżuri esekuttivi jew tnaqqis ta' talbiet u kull miżura oħra li tista' taffettwa jeddijiet eżistenti ta' terzi persuni, huma effettivi fl-Istati Membri kollha.(8) Ċerti miżuri, partikolarment dawk li jaffettwaw il-funzjonament ta' l-istruttura interna ta' l-istituzzjonijiet ta' kreditu jew il-jeddijiet ta' diretturi jew azzjonisti, m'għandhom għalfejn ikunu koperti b'din id-Direttiva biex tkun effettiva fl-Istati Membri safejn, bis-saħħa tar-regoli tad-dritt internazzjonali privat, il-liġi applikabbli hija dik ta' l-Istat ta' oriġini.(9) Ċerti miżuri, l-aktar dawk konnessi mas-sodisfazzjon issoktat tal-kondizzjonijiet ta' l-awtorizzazzjoni, huma diġa s-soġġett ta' rikonoxximent reċiproku bis-saħħa tad-Direttiva 2000/12/KE sakemm ma jaffettwawx id-drittijiet ta' terzi persuni li jeżistu qabel l-adozzjoni tagħhom.(10) Persuni li jipparteċipaw fl-operazzjoni ta' l-istrutturi interni ta' l-istituzzjonijiet ta' kreditu kif ukoll diretturi u azzjonisti ta' dawn l-istituzzjonijiet, ikkunsidrati f'dawk il-kapaċitajiet, m'għandhomx jitqiesu bħala terzi persuni għall-għanijiet ta' din id-Direttiva.(11) Jeħtieġ li terzi persuni jkunu nnotifikati bl-implimentazzjoni tal-miżuri ta' riorganizzazzjoni fl-Istati Membri fejn jinsabu l-friegħi meta dawn il-miżuri jistgħu jfixklu l-eżerċizzju ta' uħud mid-drittijiet tagħhom.(12) Il-prinċipju ta' trattament ugwali bejn il-kredituri, fir-rigward ta' l-opportunitajiet miftuħa għalihom biex tittieħed azzjoni, jeħtieġ li l-awtoritajiet amministrattivi jew ġudizzjarji ta' l-Istat Membru ta' oriġini jadottaw dawk il-miżuri meħtieġa għall-kredituri fl-Istat Membru ospitanti biex ikunu jistgħu jeżerċitaw id-drittijiet tagħhom li jieħdu azzjoni fil-limitu taż-żmien provdut.(13) Għandu jkun hemm xi koordinazzjoni tar-rwol ta' l-awtoritajiet ġudizzjarji jew amministrattivi fil-miżuri ta' riorganizzazzjoni u l-proċeduri ta' l-istralċ għall-friegħi ta' l-istituzzjonijiet ta' kreditu li jkollhom uffiċċji prinċipali barra l-Komunità u li jinsabu f'Istati Membri differenti.(14) Fin-nuqqas ta' miżuri ta' riorganizzazzjoni, jew fil-każ li dawn il-miżuri jfallu, l-istituzzjonijiet ta' kreditu f'diffikultà għandhom ikunu stralċati. Għandu jkun hemm dispożizzjoni f'dawn il-każijiet għar-rikonoxximent reċiproku ta' proċeduri ta' l-istralċ u ta' l-effetti fil-Komunità.(15) Ir-rwol importanti ta' l-awtoritajiet kompetenti ta' l-Istat Membru ta' oriġini qabel il-proċeduri ta' l-istralċ ma jibdew jista' jkompli matul il-proċess ta' l-istralċ biex dawn il-proċeduri jistgħu jitwettqu kif xieraq.(16) Trattament ugwali ta' kredituri jeħtieġ li l-istituzzjoni tal-kreditu tkun stralċjata skond il-prinċipji ta' l-unità u l-universalità, li jeħtieġu li l-awtoritajiet amministrattivi u ġudizzjarji ta' l-Istat Membru ta' oriġini ikollhom ġurisdizzjoni waħedhom u d-deċiżjoniiet tagħhom jkunu rikonoxxuti u li jkunu kapaċi li jipproduċu fl-Istati Membri kollha l-oħra, mingħajr xi formalità, l-effetti mogħtiha lilhom bil-liġi ta' l-Istat Membru ta' l-oriġini, ħlief fejn din id-Direttiva tipprovdi mod ieħor.(17) L-eżenzjoni dwar l-effetti tal-miżuri ta' riorganizzazzjoni u proċeduri ta' stralċ fuq ċerti kuntratti u drittijiet hija limitata għal dawk l-effetti u m'għandhiex tkopri kwistjoni oħra fuq miżuri ta' riorganizzazzjoni u proċeduri ta' stralċ bħal depożitu, verifika, ammissjoni u l-prijorità tat-talbiet dwar kuntratti u drittijiet u d-drittijiet li jiggvernaw it-tqassim mir-rikavat tar-realizzazzjoni ta' l-assi, li huma iggvernati bil-liġi ta' l-Istat Membru ta' oriġini.(18) Stralċ volontarju huwa possibbli meta istituzzjoni ta' kreditu hija solventi. L-awtoritajiet amministrattivi u ġudizzjarji ta' l-Istat Membru ta' oriġini jistgħu, madankollu, fejn xieraq, jiddeċiedu fuq miżura ta' riorganizzazzjoni jew proċeduri ta' l-istralċ, ukoll wara li jkun beda stralċ volontarju.(19) L-irtirar ta' l-awtorizzazzjoni biex ikun insegwit in-negozju tal-bank huwa waħda mill-konsegwenzi li jkun ifisser ta' bilfors l-istralċ ta' istituzzjoni ta' kreditu. L-irtirar m'għandux, iżda, jipprevjeni ċerti attivitajiet ta' l-istituzzjoni milli jkomplu safejn huwa meħtieġ jew xieraq għall-għanijiet ta' l-istralċ. Dan l-issoktar ta' l-attività jista' madankollu ikun soġġett mill-Istat Membru ta' oriġini għall-kunsens ta' u s-superviżjoni ta' l-awtoritajiet kompetenti tiegħu.(20) L-għoti ta' informazzjoni lill-kredituri magħrufa fuq bażi individwali huwa essenzjali daqs kemm hu essenzjali li tkun ippubblikata biex tħallihom, fejn meħtieġ, li jippreżentaw it-talbiet tagħhom jew jissottomettu osservazzjonijiet dwar it-talbiet tagħhom f'termini ta' żmien preskritt. Dan għandu jseħħ mingħajr diskriminazzjoni kontra l-kredituri ddomiċiljati fi Stat Membru li ma jkunx l-Istat Membru ta' oriġini, ibbażat fuq il-post tagħhom ta' residenza jew in-natura tat-talbiet tagħhom. Il-kredituri għandhom jinżammu regolarment informati b'mod xieraq waqt il-proċeduri kollha ta' l-istralċ.(21) Għall-għan waħdieni li jkunu applikati d-dispożizzjonijiet ta' din id-Direttiva għall-miżuri ta' riorganizzazzjoni u proċeduri ta' l-istralċ li jinvolvu friegħi li jinsabu fil-Komunità ta' istituzzjoni ta' kreditu li l-uffiċċju prinċipali tagħha jinsab f'pajjiż terz, it-tifsiriet ta' "Stat Membru ta' oriġini", "awtoritajiet kompetenti" u a "wtoritajiet amministrativi" jew ġudizzjarji għandhom ikunu dawk ta' l-Istat Membru fejn tinsab il-fergħa.(22) Fejn istituzzjoni ta' kreditu li għandha l-uffiċċju prinċipali tagħha barra l-Komunità għandha friegħi f'aktar minn Stat Membru wieħed, kull fergħa għandha tirċievi trattament individwali fir-rigward ta' l-applikazzjoni ta' din id-Direttiva. F'dan il-każ, l-awtoritajiet amministrattivi u ġudizzjarji u l-awtoritajiet kompetenti kif ukoll l-amministraturi u l-istralċjarji għandhom jippruvaw jikkoordinaw l-attivitajiet tagħhom.(23) Għalkemm huwa importanti li jkun segwit il-prinċipju li l-liġi ta' l-Istat Membru ta' oriġini tiddetermina l-effetti kollha tal-miżuri ta' riorganizzazzjoni u l-proċeduri ta' l-istralċ, kemm proċedurali u sostantivi, huwa meħtieġ ukoll li wieħed iżomm f'moħħu li dawk l-effetti jistgħu jikkonfliġġu mar-regoli li huma normalment applikabbli fil-kuntest ta' l-attività ekonomika u finanzjarja ta' l-istituzzjoni ta' kreditu konċernata u l-friegħi tagħha fi Stati Membri oħra. F'xi każijiet ir-riferenza għal-liġi ta' Stat Membru ieħor tirrappreżenta kwalifika inevitabbli tal-prinċipju li għandha tapplika l-liġi ta' l-Istat Membu ta' l-oriġini.(24) Dik il-kwalifika hija meħtieġa speċjalment biex tipproteġi l-impjegati li jkollhom kuntratt ta' impjieg ma' istituzzjoni ta' kreditu, biex tkun żgurata s-sigurezza tat-transazzjonijiet dwar ċerti tipi ta' proprjetà u biex tipproteġi l-integrità tas-swieq regolati li jaħdmu skond il-liġi ta' Stat Membru li fuqhom strumenti finanzjarji jkunu negożjati.(25) Transazzjonijiet magħmula fil-qafas ta' sistema ta' ħlas u pagament huma koperti bid-Direttiva 98/26/KE tal-Parlament Ewropew u tal-Kunsill tad-19 ta' Mejju 1998 fuq is-sistemi tal-finalità tal-pagament fil-ħlas u l-pagament tal-garanziji) [7].(26) L-adozzjoni ta' din id-Direttiva ma tpoġġix fid-dubju d-dispożizzjonijiet tad-Direttiva 98/26/KE skond liema l-proċeduri ta' l-insolvenza m'għandux ikollhom xi effett fuq l-infurzar ta' l-ordnijiet.(27) Xi miżuri ta' riorganizzazzjoni jew proċeduri ta' l-istralċ jinvolvu l-ħatra ta' persuna li tamministrahom. Ir-rikonoxximent tal-ħatra tiegħu u tal-poteri tiegħu fl-Istati Membri l-oħra kollha hija għalhekk fattur essenzjali fl-implimentazzjoni tad-deċiżjonijiet fl-Istat Membru ta' l-oriġini. Iżda, il-limiti li fihom jista' jeżerċita l-poteri tiegħu meta jaġixxi barra l-Istat Membru ta' oriġini għandhom ikunu speċifikati.(28) Kredituri li daħlu f'kuntratti ma' istituzzjoni ta' kreditu qabel il-miżura ta' riorganizzazzjoni hija adottata jew jinbdew proċeduri ta' l-istralċ għandhom ikunu protetti kontra d-dispożizzjonijiet dwar in-nullità, l-annullabbilità jew nuqqas ta' infurzar provduti mil-liġi ta' l-Istat Membru, fejn il-benefiċjarju tat-transazzjoni jipproduċi xhieda li fil-liġi applikabbli lil dik it-transazzjoni ma hemm l-ebda mezz kif ikun ikkontestat l-att konċernat fil-każ partikolari.(29) Il-kunfidenza ta' xerrejja terzi fil-kontenut tar-reġistri jew kontijiet dwar ċerti assi mdaħħla f'dawk ir-reġistri jew kontijiet u bl-estenzjoni tax-xerrejja tal-proprjetà immobbli għandhom ikunu salvagwardjati, ukoll wara l-proċeduri ta' l-istralċ ikunu nbdew jew miżura ta' organizzazzjoni adottata. L-uniku mezz biex dik il-kunfidenza tkun issalvagwardjata huwa li l-validità tax-xirja ssir soġġetta għal-liġi tal-post fejn jinsab il-beni immobbli jew ta' l-Istat li taħt l-awtorità tiegħu jinżamm ir-reġistru jew kont.(30) L-effetti ta' miżuri ta' riorganizzazzjoni jew proċeduri ta' stralċ fuq kawża pendenti huma determinati bil-liġi ta' l-Istat Membru fejn il-kawża hija pendenti bħala eċċezzjoni għall-applikazzjoni tal-lex concursus. L-effetti ta' dawk il-miżuri u proċeduri fuq azzjonijiet individwali ta' infurzar li joħorġu minn dawn il-kawżi għandhom ikunu ggvernati mil-liġi ta' l-Istat Membru ta' l-origini, skond ir-regola ġenerali stabbilita minn din id-Direttiva.(31) Għandha ssir dispożizzjoni għall-awtoritajiet amministrattivi u ġudizzjarji fl-Istat Membru ta' oriġini sabiex jinnotifikaw minnufih l-awtoritajiet kompetenti ta' l-Istat Membru ospitanti bl-adozzjoni ta' kull miżura ta' riorganizzazzjoni jew il-bidu ta' proċeduri ta' l-istralċ, jekk hu possibbli qabel l-adozzjoni tal-miżura jew il-bidu tal-proċeduri, jew jekk le, minnufih wara.(32) Is-segretezza professjonali kif definita fl-Artikolu 30 tad-Direttiva 2000/12/KE hija fattur essenzjali fil-proċeduri kollha ta' tagħrif u konsultazzjoni. Għal dik ir-raġuni għandha tkun rispettata mill-awtoritajiet amministrattivi kollha li jieħdu sehem f'dawk il-proċeduri, billi l-awtoritajiet ġudizzjarji jibqgħu, f'dan ir-rigward, soġġetti għad-dispożizzjonijiet nazzjonali li għandhom x'jaqsmu magħhom,ADOTTAW DIN ID-DIRETTIVA:IT-TITOLU IGĦAN U TIFSIRIETL-Artikolu 1Għan1. Din id-Direttiva għandha tapplika għall-istituzzjonijiet ta' kreditu u l-friegħi tagħhom mwaqqfa fl-Istati Membri tagħhom li ma jkunux dawk fejn jinsabu l-uffiċċji prinċipali, kif definiti fil-punti (1) u (3) ta' l-Artikolu 1 tad-Direttiva 2000/12/KE, bla ħsara għall-kondizzjonijiet u eżenzjonijiet provduti fl-Artikolu 2(3) ta' dik id-Direttiva.2. Id-dispożizzjonijiet ta' din id-Direttiva dwar il-friegħi ta' istituzzjoni ta' kreditu li jkollha uffiċċju prinċipali barra l-Komunità għandhom japplikaw biss fejn dik l-istituzzjoni għandha friegħi f'ta' l-anqas żewġ Stati Membri tal-Komunità.L-Artikolu 2TifsirietGħall-għanijiet ta' din id-Direttiva:- "Stat Membru ta' oriġini" għandha tfisser l-Istat Membru ta' oriġini fit-tifsira ta' l-Artikolu 1, punt (6) tad-Direttiva 2000/12/KE;- "Stat Membru ospitanti" għandu jfisser l-Istat Membru ospitanti fit-tifsira ta' l-Artikolu 1, punt (7) tad-Direttiva 2000/12/KE;- "fergħa" għandha tfisser fergħa fit-tifsira ta' l-Artikolu 1, il-punt (3) tad-Direttiva 2000/12/KE;- "awtoritajiet kompetenti" għandha tfisser l-awtoritajiet kompetenti fit-tifsira ta' l-Artikolu 1, il-punt (4) tad-Direttiva 2000/12/KE;- "amministratur" tfisser kull persuna jew korp maħtur mill-awtoritajiet amministrattivi jew ġudizzjarji li xogħolhom huwa li jamministraw miżuri ta' riorganizzazzjoni- "awtoritajiet amministrattivi jew ġudizzjarji" għandhom ifissru dawk l-awtoritajiet amministrattivi jew ġudizzjarji ta' l-Istati Membri li huma kompetenti għall-għanijiet tal-miżuri ta' riorganizzazzjoni jew proċeduri ta' l-istralċ;- "miżuri ta' riorganizzazzjoni" għandhom ifissru miżuri li huma maħsuba biex jippreservaw jew iġibu lura s-sitwazzjoni finanzjarja ta' istituzzjoni ta' kreditu u li tista' taffettwa d-drittijiet pre-eżistenti ta' terzi, inkluż miżuri li jinvolvu l-possibbiltà ta' sospensjoni ta' ħlasijiet, sospensjoni ta' miżuri ta' infurżar jew tnaqqis ta' talbiet;- "stralċjarju" għandu jfisser kull persuna jew korp maħtur mill-awtoritajiet amministrattivi jew ġudizzjarji li xogħolhom huwa li jkunu amministrati l-proċeduri ta' l-istralċ;- "proċeduri ta' l-istralċ" għandhom ifissru proċeduri kollettivi miftuħa u sorveljati mill-awtoritajiet amministrattivi jew ġudizzjarji ta' Stat Membru bl-għan tar-realizzazzjoni ta' l-assi taħt is-superviżjoni ta' dawk l-awtoritajiet, inkluż fejn il-proċeduri jintemmu b'kompożizzjoni jew miżura simili oħra;- "suq regolat" għandu jfisser suq regolat fit-tifsira ta' l-Artikolu 1, il-punt (13) tad-Direttiva 93/22/KEE;- "strumenti" għandha tfisser kull strument imsemmi fit-Taqsima B ta' l-Anness lid-Direttiva 93/22/KEE.IT-TITOLU IIMIŻURI TA' RIORGANIZZAZZJONIA. Istituzzjonijiet ta' kreditu li għandhom l-uffiċċji prinċipali ġewwa l-KomunitàL-Artikolu 3Adozzjoni ta' miżuri ta' riorganizzazzjoni — liġi applikabbli1. L-awtoritajiet amministrattivi jew ġudizzjarji ta' l-Istat Membru ta' oriġini għandhom ikunu waħedhom mogħtija s-setgħa li jiddeċiedu fuq l-implimentazzjoni ta' miżura ta' riorganizzazzjoni jew iżjed f'istituzzjoni ta' kreditu, inkluż friegħi stabbiliti fi Stati Membri oħra.2. Il-miżuri ta' riorganizzazzjoni għandhom ikunu applikati skond il-liġijiet, ir-regolamenti u l-proċeduri applikabbli fl-Istat Membru ta' oriġini, sakemm ma jkunx provdut mod ieħor f'din id-Direttiva.Għandhom ikunu effettivi għal kollox skond il-leġislazzjoni ta' dak l-Istat Membru ġewwa l-Komunità kollha mingħajr kull formalità oħra, inkluż kontra terzi f'Istati Membri oħra, ukoll fejn ir-regoli ta' l-Istat Membru ospitanti applikabbli għalihom ma jipprovdux għal dawk il-miżuri jew jagħmlu l-implimentazzjoni tagħhom soġġetta għall-kondizzjonijiet li ma jintlaħqux.Il-miżuri ta' riorganizzazzjoni għandhom ikunu effettivi ġewwa l-Komunità kollha ladarba jidħlu fis-seħħ fl-Istat Membru fejn ikunu ittieħdu.L-Artikolu 4Informazzjoni għall-awtoritajiet kompetenti ta' l-Istat Membru ospitantiL-awtoritajiet amministrattivi u ġudizzjarji ta' l-Istat Membru ta' oriġini għandhom mingħajr dewmien jinfurmaw, b'kull mezz disponibbli, lill-awtoritajiet kompetenti ta' l-Istat Membru ospitanti bid-deċiżjoni tagħhom li jadottaw kull miżura ta' riorganizzazzjoni, inkluż l-effetti prattiċi li din il-miżura jista' jkollha, jekk possibbli qabel ma hija adottata jew inkella minnufih wara. L-informazzjoni għandha tkun ikkomunikata mill-awtoritajiet kompetenti ta' l-Istat Membru ta' oriġini.L-Artikolu 5Informazzjoni għall-awtoritajiet ta' superviżjoni ta' l-Istat Membru ta' oriġiniFejn l-awtoritajiet amministrattivi jew ġudizzjarji ta' l-Istat Membru ospitanti iqisu li jeħtieġ li jimplimentaw ġewwa t-territorju tagħhom miżura waħda jew aktar ta' riorganizzazzjoni, għandhom jinfurmaw l-awtoritajiet kompetenti ta' l-Istat Membru ta' oriġini b'daqshekk. L-informazzjoni għandha tkun ikkomunikata mill-awtoritajiet kompetenti ta' l-Istat Membru ospitanti.L-Artikolu 6Pubblikazzjoni1. Fejn l-implimentazzjoni tal-miżuri ta' riorganizzazzjoni deċiżi bis-saħħa ta' l-Artikolu 3(1) u (2) x'aktarx taffettwa d-drittijiet ta' terzi persuni fi Stat Membru ospitanti u fejn appell jista' jinġab fl-Istat Membru ta' oriġini kontra d-deċiżjoni li tordna l-miżura, l-awtoritajiet amministrattivi u ġudizzjarji ta' l-Istat Membru ta' oriġini, l-amministratur u kull persuna mogħtija s-setgħa li tagħmel hekk fl-Istat Membru ta' oriġini għandhom jippubblikaw estratt mid-deċiżjoni fil-Ġurnal Uffiċjali tal-Komunitajiet Ewropej u f'żewġ gazzetti nazzjonali f'kull Stat Membru ospitanti, biex jitħaffef l-eżerċizzju tad-dritt ta' appell fi żmien biżżejjed.2. L-estratt mid-deċiżjoni provduta fil-paragrafu 1 għandu jintbagħat kemm jista' jkun malajr, u bir-rotta l-aktar xierqa, lill-Uffiċċju għall-Pubblikazzjonijiet Uffiċjali tal-Komunitajiet Ewropej u lil żewġ gazzetti nazzjonali f'kull Stat Membru ospitanti.3. L-uffiċċju għall-Pubblikazzjonijiet Uffiċjali tal-Komunitajiet Ewropej għandu jippubblika l-estratt f'mhux anqas minn tnax-il ġurnata minn meta jintbagħat.4. L-estratt mid-deċiżjoni li għandu jkun ippubblikat għandu jispeċifika, fil-lingwa jew lingwi uffiċjali ta' l-Istati Membri kkonċernati, partikolarment l-għan u l-bażi legali tad-deċiżjoni meħuda, it-termini għall-preżentata ta' l-appelli, speċifikatament indikazzjoni li tiftiehem b'mod ċar tad-data ta' l-iskadenza tat-termini, u l-indirizz sħiħ ta' l-awtoritajiet jew il-qorti kompetenti li tisma l-appell.5. Il-miżuri ta' riorganizzazzjoni għandhom japplikaw irrispettivament mill-miżuri preskritti fil-paragrafi 1 sa 3 u għandhom ikunu effettivi għal kollox kontra l-kredituri, ħlief jekk l-awtoritajiet kompetenti ta' l-Istat ta' oriġini jew il-liġi ta' dak l-Istat li jiggverna dawk il-miżuri tipprovdi mod ieħor.L-Artikolu 7Obbligu li jkunu informati l-kredituri u d-dritt li jsiru t-talbiet1. Fejn il-leġislazzjoni ta' l-Istat Membru ta' oriġini teħtieġ il-preżentata ta' talba biex tkun rikonoxxuta jew tipprovdi għan-notifika obbligatorja ta' miżuri lill-kredituri li għandhom id-domiċilju, il-post tar-residenza tagħhom normali jew l-uffiċċji ewlieni f'dak l-Istat, l-awtoritajiet amministrattivi jew ġudizzjarji ta'l-Istat Membru ta' oriġini jew l-amministratur għandhom jgħarrfu wkoll lill-kredituri magħrufa li għandhom id-domiċilju, il-post tar-residenza tagħhom normali jew l-uffiċċju prinċipali f'Istat Membru ieħor, skond il-proċeduri imsemmija fl-Artikoli 14 u 17(1).2. Fejn il-leġislazzjoni ta' l-Istat Membru ta' oriġini tipprovdi għad-dritt tal-kredituri li għandhom id-domiċilji, il-post tar-residenza tagħhom normali jew uffiċċju prinċipali f'dak l-Istat biex jippreżentaw talbiet jew jissottomettu l-osservazzjonijiet dwar it-talbiet tagħhom, kredituri li għandhom id-domiċilji, il-post tar-residenza tagħhom normali jew uffiċċji prinċipali fi Stati Membri oħra għandu jkollhom ukoll dak id-dritt skond il-proċeduri provduti fl-Artikoli 16 u 17(2).B. Istituzzjonijiet li għandhom l-uffiċċji prinċipali tagħhom barra l-KomunitàL-Artikolu 8Friegħi ta' istituzzjonijiet ta' kreditu f'pajjiż terz1. L-awtoritajiet amministrattivi jew ġudizzjarji ta' l-Istat Membru ospitanti ta' fergħa ta' istituzzjoni ta' kreditu li jkollha l-uffiċċju prinċipali tagħha barra l-Komunità għandhom jinfurmaw mingħajr dewmien, b'kull mezz disponibbli, l-awtoritajiet kompetenti ta' l-Istati Membri ospitanti l-oħra fejn l-istituzzjoni waqqfet friegħi li huma inklużi fil-lista msemmija fl-Artikolu 11 tad-Direttiva 2000/12/KE u ppubblikata kull sena fil-Ġurnal Uffċjali tal-Komunitajiet Ewropej, tad-deċiżjoni tagħhom li jadottaw kull miżura ta' riorganizzazzjoni, inkluż l-effetti prattiċi li dik il-miżura jista jkollha, jekk possibbli qabel ma hija adottata jew le minnufih wara. L-informazzjoni għandha tkun ikkomunikata mill-awtoritajiet kompetenti mill-Istat Membru ospitanti li l-awtoritajiet amministrattivi jew ġudizzjari tagħhom jiddeċiedu li japplikaw il-miżura.2. L-awtoritajiet amministrattivi u ġudizzjarji msemmija fil-paragrafu 1 għandhom jippruvaw jikkoordinaw l-azzjonijiet tagħhom.IT-TITOLU IIIPROĊEDURI TA' L-ISTRALĊA. Istituzzjonijiet ta' kreditu li jkollhom l-uffiċċji prinċipali ġewwa l-KomunitàL-Artikolu 9Bidu ta' proċeduri ta' l-istralċ — Informazzjoni li għandha tkun ikkomunikata lill-awtoritajiet l-oħra kompetenti1. L-awtoritajiet amministrattivi u ġudizzjarji ta' l-Istat Membru ta' l-oriġini li għandhom ir-responsabbiltà għall-istralċ waħedhom biss għandhom ikollhom is-setgħa li jiddeċiedu fuq il-bidu ta' proċeduri ta' l-istralċ dwar istituzzjoni ta' kreditu, inkluż friegħi stabbiliti fi Stati Membri oħra.Deċiżjoni biex jinbdew proċeduri ta' stralċ meħuda mill-awtorità amministrattiva jew ġudizzjarja ta' l-Istat Membru ta' oriġini għandha tkun rikonoxxuta, mingħajr formalità oħra, fit-territorju ta' l-Istati Membri l-oħra u għandha tkun effettiva hemmhekk hekk meta d-deċiżjoni tkun effettiva fl-Istat Membru fejn il-proċeduri huma miftuħa.2. L-awtoritajiet amministrattivi u ġudizzjarji ta' l-Istat Membru ta' oriġini għandhom jinfurmaw minnufih, b'kull mezz disponibbli, l-awtoritajiet kompetenti ta' l-Istat Membru ospitanti bid-deċiżjoni tagħhom li jinbdew proċeduri ta' l-istralċ, inkluż l-effetti prattiċi li dawn il-proċeduri jista' jkollhom, jekk possibbli qabel ma jinbdew jew inkella minnufih wara. L-informazzjoni għandha tkun ikkomunikata mill-awtoritajiet kompetenti ta' l-Istat Membru ta' oriġini.L-Artikolu 10Liġi applikabbli1. Istituzzjoni ta' kreditu għandha tkun stralċata skond il-liġijiet, regolamenti u proċeduri applikabbli ġewwa Stat Membru ta' oriġini safejn din id-Direttiva ma tipprovdix mod ieħor.2. Il-liġi ta' l-Istat Membru ta' oriġini għandha tiddetermina partikolarment:(a) il-beni soġġetti għall-amministrazzjoni u t-trattament ta' beni akkwistati mill-istituzzjoni ta' kreditu wara l-bidu ta' proċeduri ta' l-istralċ;(b) il-poteri rispettivi tas-setgħat ta' l-istituzzjoni ta' kreditu u l-istralċjarju;(ċ) il-kondizzjonijiet li taħthom it-tpaċija tista' tkun invokata;(d) l-effetti tal-proċeduri ta' l-istralċ fuq kuntratti kurrenti li fihom l-istituzzjoni ta' kreditu hija parti;(e) l-effetti tal-proċeduri ta' l-istralċ fuq proċeduri mibdija mill-kredituri individwali, bl-eċċezzjoni ta' kawżi pendenti, kif provdut fl-Artikolu 32;(f) it-talbiet li huma preżentati kontra l-istituzzjonijiet ta' kreditu u t-trattament ta' talbiet li joħorġu wara l-bidu tal-proċeduri ta' l-istralċ;(g) ir-regoli li jiggvernaw il-preżentata, il-verifika u l-ammissjoni tat-talbiet;(h) ir-regoli li jiggvernaw it-tqassim tar-rikavat mir-realizzazzjoni ta' l-assi, il-prijorità tat-talbiet, u d-drittjiet tal-kredituri li kisbu sodisfazzjon parzjali wara l-bidu ta' proċeduri ta' l-insolvenza bis-saħħa ta' dritt in rejew permezz ta' tpaċija;(i) il-kondizzjonijiet għal, u l-effetti tat-tmiem tal-proċeduri ta' l-insolvenza, partikolarment b'kompożizzjoni;(j) drittijiet tal-kredituri wara l-għeluq tal-proċeduri ta' l-istralċ;(k) min għandu jħallas il-prezz u l-ispejjeż magħmula fil-proċeduri għall-istralċ;(l) ir-regoli dwar n-nullità, l-annullabbilità jew in-nuqqas ta' esekuzzjoni ta' atti legali ta' detriment lill-kredituri kollha.L-Artikolu 11Konsultazzjoni ta' awtoritajiet kompetenti qabel l-istralċ volontarju1. L-awtoritajiet kompetenti ta' l-Istat Membru ta' oriġini għandhom ikunu kkonsultati bl-aktar mod xieraq qabel tittieħed kull deċiżjoni ta' stralċ voluntarju mill-korpi ta' direzzjoni ta' istituzzjoni ta' kreditu.2. L-istralċ volontarju ta' istituzzjoni ta' kreditu m'għandux jipprekludi l-adozzjoni ta' miżura ta' riorganizzazzjoni jew il-bidu ta' proċeduri ta' l-istralċ.L-Artikolu 12Irtirar ta' l-awtorizzazzjoni ta' istituzzjoni ta' kreditu1. Fejn il-bidu ta' proċeduri ta' l-istralċ hu deċiż fuq istituzzjoni ta' kreditu fl-assenza, jew wara l-falliment, tal-miżuri ta' riorganizzazzjoni, l-awtorizzazzjoni ta' l-istituzzjoni għandha tkun irtirata skond, b'mod partikolari, il-proċedura pprovduta fl-Artikolu 22(9) tad-Direttiva 2000/12/KE.2. L-irtirar ta' l-awtorizzazzjoni pprovdut fil-paragrafu 1 m'għandux jipprevjeni l-persuna jew il-persuni fdati bl-istralċ milli jwettqu wħud mill-attivitajiet ta' l-istituzzjoni ta' kreditu sakemm dak hu meħtieġ jew xieraq għall-għanijiet ta' l-istralċ.L-Istat Membru ta' oriġini jista' jipprovdi li dawk l-attivitajiet għandhom isiru bil-kunsens u taħt is-superviżjoni, ta' l-awtoritajiet kompetenti ta' dak l-Istat Membru.L-Artikolu 13PubblikazzjoniL-istralċjarji jew kull awtorità amministrattiva jew ġudizzjarja għandhom iħabbru d-deċiżjoni li jinbdew proċeduri ta' l-istralċ permezz tal-pubblikazzjoni ta' estratt mid-deċiżjoni ta' l-istralċ fil-Ġurnal Uffiċjali tal-Komunitajiet Ewropeju f'ta' l-anqas żewġ gazzetti nazzjonali f'kull Stat Membru ospitanti.L-Artikolu 14Għoti ta' informazzjoni lill-kredituri magħrufa1. Meta proċeduri ta' stralċ jinbdew, l-awtorità amministrattiva jew ġudizzjarja ta' l-Istat Membru ta' oriġini jew l-istralċjarju għandhom mingħajr dewmien jinfurmaw lill-kredituri magħrufa li għandhom id-domiċilji, il-postijiet ta' residenza normali jew l-uffiċċji prinċipali fi Stati Membri oħra, ħlief f'każijiet fejn il-leġislazzjoni ta' l-Istat ta' oriġini ma jeħtieġx il-preżentata tat-talba biex tkun rikonoxxuta.2. Dik l-informazzjoni, ipprovduta bl-ispedizzjoni ta' notifika, għandha b'mod partikolari titratta it-termini, il-penalitajiet ipprovduti fir-rigward ta' dawk il-limiti, il-korp jew awtorità mogħti s-setgħa li jaċċetta l-preżentata tat-talbiet jew osservazzjonijiet dwar it-talbiet u miżuri oħra pprovduti. Din in-notifika għandha tindika wkoll jekk il-kredituri li t-talbiet tagħhom huma preferenzjali jew garantiti in regħandhom bżonn jippreżentaw it-talbiet tagħhom.L-Artikolu 15Qadi ta' l-obbligiFejn obbligu ġie onorat għall-benefiċċju ta' istituzzjoni ta' kreditu li mhix persuna legali u li hija soġġett ta' proċeduri ta' l-istralċ mibdija fi Stat Membru ieħor, meta kellu jkun onorat għall-benefiċċju ta' l-istralċjarju f'dawk il-proċeduri, il-persuni li jonoraw l-obbligu għandhom jitqiesu li onorawh jekk ma kienx jaf bil-bidu tal-proċeduri. Fejn dan l-obbligu jkun onorat qabel ma ssir il-pubblikazzjoni provduta fl-Artikolu 13, il-persuna li tonora l-obbligu għandha tkun presunta, fin-nuqqas ta' prova kontrarja, li kienet taf bil-bidu tal-proċeduri ta' l-istralċ, fejn l-obbligu jkun onorat wara li ssir il-pubblikazzjoni provduta fl-Artikolu 13, il-persuna li taqdi l-obbligu għandha tkun preżunta, fin-nuqqas ta' prova kuntrarja, li kienet taf bil-bidu tal-proċeduri.L-Artikolu 16Dritt li jkunu ppreżentati t-talbiet1. Kull kreditur li għandu d-domiċilju, il-post normali ta' residenza jew l-uffiċċju prinċipali fi Stat Membru li ma jkunx l-Istat Membru ta' oriġini, inkluż l-awtoritajiet pubbliċi ta' l-Istati Membri, għandu jkollhom id-dritt li jippreżentaw talbiet jew li jissottomettu osservazzjonijiet bil-miktub dwar it-talbiet tagħhom.2. It-talbiet tal-kredituri kollha li d-domiċilji tagħhom, il-postijiet normali tar-residenza jew uffiċċji prinċipali huma fl-Istati Membri li ma jkunux fl-Istat Membru ta' oriġini, jew uffiċċji prinċipali fl-Istat Membru ta' oriġini.3. Ħlief f'każijiet fejn il-liġi ta' l-Istat Membru ta' oriġini tipprovdi għas-sottomissjoni ta' osservazzjonijiet dwar talbiet, kreditur għandu jibgħat kopji ta' dokumenti ta' appoġġ, jekk hemm, u għandu jindika n-natura tat-talba, id-data meta saret u l-ammont tagħha, kif ukoll jekk jallega preferenza, garanzija in rejew riserva ta' titolu dwar it-talba u x'assi ġew koperti bil-garanzija tiegħu.L-Artikolu 17Lingwi1. L-informazzjoni pprovduta fl-Artikoli 13 u 14 għandhom ikunu pprovduti fil-lingwa uffiċjali jew f'waħda mil-lingwi uffiċjali ta' Stat Membru ta' oriġini. Għal dak il-għan għandha tintuża formula li jkollha, fil-lingwi kollha uffiċjali ta' l-Unjoni Ewropea, l-intestatura "Stedina għal preżentata ta' talba. Termini li għandhom ikunu osservati" jew, fejn il-liġi ta' l-Istat Membru ta' oriġini tipprovdi għas-sottomissjoni ta' osservazzjonijiet dwar talbiet, l-intestatura "Stedina għas-sottomissjoni ta' osservazzjonijiet dwar talba. Termini li għandhom ikunu osservati".2. Kull kreditur li għandu d-domiċilju, post normali ta' residenza jew uffiċċju prinċipali fi Stat Membru li ma jkunx l-Istat Membru ta' oriġini, jista' jippreżenta t-talba tiegħu jew jissottometti osservazzjonijiet dwar it-talba tiegħu fil-lingwa uffiċjali jew waħda mil-lingwi uffiċjali ta' dak l-Istat Membru l-ieħor. F'dak il-każ, iżda, il-preżentata tat-talba tiegħu jew is-sottomissjoni ta' osservazzjonijiet fuq it-talba tiegħu għandhom ikollhom l-intestatura "Preżentata tat-talba" jew "sottomissjoni ta' osservazzjonijiet dwar it-talbiet" fil-lingwa uffiċjali jew waħda mil-lingwi uffiċjali ta' l-Istat Membru ta' oriġini. Barra minn hekk, huwa jista' jenħtieġ li jipprovdi traduzzjoni f'dik il-lingwa tal-preżentata tat-talba jew sottomissjoni ta' osservazzjonijiet dwar it-talbiet.L-Artikolu 18Għoti regolari ta' informazzjoni lill-kredituriL-istralċjarji għandhom iżommu l-kredituri informati regolarment, b'mod xieraq, b'mod partikolari fir-rigward tal-progress fl-istralċ.B. Istituzzjonijiet ta' kreditu li għandhom l-uffiċċji prinċipali li huma barra l-KomunitàL-Artikolu 19Friegħi ta' istituzzjonijiet ta' kreditu ta' pajjizi terzi1. L-awtoritajiet amministrattivi jew ġudizzjarji ta' l-Istat Membru ospitanti tal-fergħa ta' istituzzjoni ta' kreditu li għandha l-uffiċċju prinċipali tagħha barra l-Komunità għandhom jinfurmaw mingħajr dewmien b'kull mezz disponibbli, l-awtoritajiet kompetenti ta' l-Istat Membru ospitanti l-ieħor fejn l-istituzzjoni ta' kreditu waqqfet friegħi fuq il-lista msemmija fl-Artikolu 11 tad-Direttiva 2000/12/KE u ppubblikata kull sena fil-Ġurnal Uffiċjali tal-Komunitajiet Ewropej, tad-deċiżjoni tagħhom li jibdew proċeduri ta' l-istralċ, inkluż l-effetti prattiċi li dawn il-proċeduri jista' jkollhom, jekk possibbli qabel jibdew jew inkella minnfih wara. L-informazzjoni għandha tkun ikkomunikata mill-awtoritajiet kompetenti ta' l-ewwel Stat Membru ospitanti fuq imsemmi.2. Awtoritajiet amministrattivi jew ġudizzjarji li jiddeċiedu li jibdew proċeduri biex jistralċjaw fergħa ta' istituzzjoni ta' kreditu li l-uffiċċju prinċipali tagħha huwa barra l-Komunità għandhom jinfurmaw l-awtoritajiet kompetenti ta' l-Istati Membri l-oħra ospitanti li l-proċeduri ta' l-istralċ inbdew u l-awtorizzazzjoni ġiet irtirata.L-informazzjoni għandha tkun ikkomunikata mill-awtoritajiet kompetenti fl-Istat Membru ospitanti li ddeċieda jibda l-proċeduri..3. L-awtoritajiet amministrattivi jew ġudizzjarji msemmija fil-paragrafu 1 għandhom jippruvaw li jikkoordinaw l-azzjonijiet tagħhom..Kull stralċjarju għandu jipprova bl-istess mod jikkoordina l-azzjonijiet tiegħu.IT-TITOLU IVDISPOŻIZZJONIJIET KOMUNI GĦAL MIŻURI TA' RIORGANIZZAZZJONI U PROĊEDURI TA' L-ISTRALĊL-Artikolu 20Effetti fuq ċerti kuntratti u drittijietL-effetti ta' miżura ta' riorganizzazzjoni jew il-bidu ta' proċeduri ta' l-istralċ fuq:(a) kuntratti ta' l-impjieg u relazzjonijiet għandhom ikunu ggvernati biss bil-liġi ta' l-Istat Membru applikabbli għall-kuntratti ta' impjieg;(b) kuntratt li jikkonferixxi d-dritt li tintuża proprjetà immobbli għandu jkun iggvernat biss bil-liġi ta' l-Istat Membru li ġewwa t-territorju tiegħu tinsab il-proprjetà immobbli. Dik il-liġi għandha tiddetermina jekk il-proprjetà hijiex mobbli jew immobbli;(ċ) drittijiet dwar il-proprjetà immobbli, bastiment jew inġenju ta' l-ajru soġġetti għar-reġistrazzjoni f'reġistru pubbliku għandhom ikunu ggvernati biss bil-liġi ta' l-Istat Membru li taħt l-awtorità tiegħu jinżamm ir-reġistru.L-Artikolu 21Drittijiet ta' terzi in re1. L-adozzjoni ta' miżuri ta' riorganizzazzjoni jew il-bidu ta' proċeduri ta' stralċ m'għandhomx jaffettwaw id-drittijiet in retal-kredituri jew terzi persuni dwar assi tanġibbli jew mhux tanġibbli, mobbli jew immobbli — kemm assi speċifiċi u kollezzjonijiet ta' assi indefiniti bħala oġġett sħiħ li jinbidel minn żmien għall-żmien — li jappartjenu lill-istituzzjoni ta' kreditu li huma ġewwa t-territorju ta' Stat Membru ieħor fiż-żmien ta' l-adozzjoni ta' dawn il-miżuri jew il-bidu ta' dawn il-proċeduri.2. Id-drittijiet imsemmija fil-paragrafu 1 għandhom ifissru partikolarment:(a) id-dritt li tiddisponi mill-assi jew li jiġu disposti u biex tikseb sodisfazzjon mir-rikavat jew mid-dħul minn dawk l-assi, partikolarment bis-saħħa ta' preferenzajew ipoteka;(b) id-dritt esklussiv li tinlaqa' talba, partikolarment dritt garantit b'preferenza dwar talba jew b'ċessjoni tat-talba bħala garanzija;(ċ) id-dritt li jintalbu l-assi minn, u/jew tenħtieġ ir-restituzzjoni minn, kull min għandu l-pussess jew l-użu tagħhom kuntrarjament għax-xewqat tal-parti li hi hekk intitolata;(d) dritt in regħall-użu li jagħti benefiċċju ta' l-assi.3. Id-dritt, irreġistrat f'reġistru pubbliku u enforzabbli kontra terzi persuni, li taħtu dritt in refit-tifsira tal-paragrafu 1 jista' jinkiseb, għandu jkun ikkonsidrat dritt in re.4. Il-paragrafu 1 ma għandux jipprekludi azzjonijiet għan-nullità, annullabilità jew nuqqas ta' inforzar imsemmija fl-Artikolu 10(2)(l).L-Artikolu 22Riserva ta' titolu1. L-adozzjoni ta' miżuri ta' riorganizzazzjoni jew il-bidu ta' proċeduri ta' stralċ dwar istituzzjoni ta' kreditu li tixtri beni m'għandhiex taffettwa d-drittijiet ta' bejjiegħ ibbażati fuq riserva ta' titolu fejn fiż-żmien ta' l-adozzjoni ta' dawk il-miżuri jew il-bidu ta' dawk il-proċeduri l-beni jinsab ġewwa t-territorju ta' Stat Membru li ma jkunx l-Istat fejn dawk il-miżuri kienu adottati jew l-imsemmija proċeduri nbdew.2. Il-bidu ta' miżuri ta' riorganizzazzjoni jew proċeduri ta' stralċ dwar istituzzjoni ta' kreditu li tbigħ beni, wara l-konsenja tal-beni, m'għandhiex tikkostitwixxi bażi għar-rexxissjoni jew it-tmiem ta' bejgħ u m'għandux jipprevjeni ix-xerrej milli jakkwista titolu fejn fiż-żmien tal-bidu ta' dawn il-miżuri jew proċeduri l-beni mibjugħa tinsab ġewwa t-territorju ta' Stat Membru li ma jkunx l-Istat fejn dawn il-miżuri kienu adottati jew fejn dawn il-proċeduri nbdew.3. Il-paragrafi 1 u 2 ma għandhomx jipprekludu azzjonijiet għan-nullità, l-annullabilità jew in-nuqqas ta' infurzar imsemmija fl-Artikolu 10(2)(l).L-Artikolu 23Tpaċija1. L-adozzjoni ta' miżuri ta' riorganizzazzjoni jew il-bidu ta' proċeduri ta' stralċ m'għandhomx jaffettwaw id-dritt tal-kredituri li jitolbu t-tpaċija tat-talbiet tagħhom kontra t-talbiet ta' l-istituzzjoni ta' kreditu, fejn din it-tpaċija hija permessa bil-liġi applikabbli għat-talba ta' l-istituzzjoni ta' kreditu.2. Il-paragrafu 1 ma għandux jipprekludi azzjonijiet għan-nullità, annullabilità jew nuqqas ta' inforzar imsemmija fl-Artikolu 10(2)(l).L-Artikolu 24Lex rei sitaeL-infurzar tad-drittijiet ta' proprjetà fi strumenti jew drittijiet oħra f'dawn l-istrumenti fejn l-eżistenza jew it-trasferiment ta' liema jippresupponi r-reġistrazzjoni tagħhom f'reġistru, kont jew sistema ċentralizzata ta' depożitu miżmuma jew li tinsab fi Stat Membru għandha tkun iggvernata bil-liġi ta' l-Istat Membru fejn ir-reġistru, kont jew sistema ta' depożitu ċentralizzata fejn dawk id-drittijiet jinzammu jew jinsabu.L-Artikolu 25Ftehim ta' nettingFtehim ta' netting għandu jkun iggvernat biss bil-liġi tal-kuntratt li jiggverna dawn il-ftehim.L-Artikolu 26Ftehim ta' xiri mill-ġdidMingħajr preġudizzju għall-Artikolu 24, ftehim ta' xiri mill-ġdid għandu jkun iggvernat biss bil-liġi tal-kuntratt li jiggverna dan il-ftehim.L-Artikolu 27Swieq regolatiMingħajr preġudizzju għall-Artikolu 24, transazzjonijiet magħmula fil-kuntest ta' suq regolatgħandhom ikunu iggvernati biss bil-liġi tal-kuntratt li tiggverna dan il-ftehim.L-Artikolu 28Prova tal-ħatra ta' l-istralċjarju1. Il-ħatra ta' l-amministratur jew stralċjarju għandha tkun ippruvata b'kopja ċertifikata tad-deċiżjoni oriġinali li taħtru jew b'kull ċertifikat ieħor maħruġ mill-awtoritajiet amministrattivi jew ġudizzjarji ta' l-Istat Membru ta' oriġini.Tista' tenħtieġ traduzzjoni fil-lingwa uffiċjali jew waħda mill-lingwi uffiċjali ta' l-Istat Membru ġewwa t-territorju li tiegħu l-amministratur jew stralċjarju jixtieq jaġixxi. L-ebda legalizzazzjoni jew formalità oħra simili ma hi meħtieġa.2. Amministraturi u stralċjarji għandhom ikunu intitolati jeżerċitaw ġewwa t-territorju ta' l-Istati Membri kollha l-poteri kollha li huma intitolati jeżerċitaw ġewwa t-territorju ta' l-Istat Membru ta' oriġini. Jistgħu jappuntaw ukoll persuni biex jassistu jew, fejn xieraq, jirrappreżentahom waqt il-miżura ta' riorganizzazzjoni jew proċeduri ta' l-istralċ, partikolarment fi Stati Membri ospitanti u, speċifikatament, biex jgħinu jegħlbu kull diffikultà li jsibu l-kredituri fl-Istat Membru ospitanti.3. Fl-eżerċizzju tas-setgħat tiegħu, amministratur jew stralċjarju għandhom jikkonformaw mal-liġi ta' l-Istati Membri li ġewwa t-territorju tagħhom jixtiequ jaġixxu, partikolarment dwar proċeduri għar-realizzazzjoni ta' l-assi u l-għoti tat-tagħrif lill-impjegati. Dawk il-poteri ma jistgħux jinkludu l-użu tal-forza jew id-dritt li jiddeċiedi proċeduri legali jew vertenzi.L-Artikolu 29Reġistrazzjoni f'reġistru pubbliku1. L-amministratur, stralċjarju jew kull awtorità amministrattiva jew ġudizzjarja fl-Istat Membru ta' oriġini jista' jitlob li miżura ta' riorganizzazzjoni jew id-deċiżjoni li jibdew il-proċeduri ta' l-istralċ tkun irreġistrata fir-reġistru ta' l-art, ir-reġistru tan-negozju u kull reġistru ieħor miżmum fl-Istati Membri l-oħra.Stat Membru jista', iżda, jippreskrivi reġistrazzjoni obbligatorja. F'dak il-każ, il-persuna jew awtorità msemmija fil-paragrafu preċedenti għandha tieħu l-miżuri kollha meħtieġa biex tkun żgurata din ir-reġistrazzjoni.2. L-ispejjeż tar-reġistrazzjoni għandhom jitqiesu bħala spejjeż u nfiq magħmula fil-proċeduri.L-Artikolu 30Atti ta' detriment1. L-Artikolu 10 ma għandux japplika fir-rigward ta' regoli fuq in-nullità, l-annullabilità jew in-nuqqas ta' inforzar ta' atti legali li huma ta' detriment lill-kredituri fis-sħiħ, fejn il-benefiċjarju ta' dawn l-atti jipprovdi prova li:- l-att ta' detriment lill-kredituri fis-sħiħ hu soġġett għal-liġi ta' Stat Membru li ma jkunx l-Istat Membru ta' oriġini, u- dik il-liġi ma tħallix xi mezz li l-att ikun sfidat fil-każ partikolari.2. Fejn miżura ta' riorganizzazjoni deċiża minn awtorità ġudizzjarja tipprovdi għar-regoli dwar in-nullità, l-annullabbilità jew nuqqas ta' infurzar ta' atti legali detrimentali għall-kredituri fis-sħiħ magħmula qabel l-adozzjoni tal-miżura, l-Artikolu 3(2) m'għandux japplika fil-każijiet ipprovduti fil-paragrafu 1 ta' dan l-Artikolu..L-Artikolu 31Protezzjoni ta' terziFejn, b'att konkluż wara l-adozzjoni ta' miżura ta' riorganizzazzjoni jew il-bidu ta' proċeduri ta' l-istralċ, istituzzjoni ta' kreditu tiddisponi, għall-konsiderazzjoni, ta':- beni immobbli,- bastiment jew inġenju ta' l-ajru soġġett għar-reġistrazzjoni f'reġistru pubbliku, jew- strumenti jew drittijiet f'dawk l-istrumenti li l-esistenza jew it-trasferiment tagħhom jippresupponu li jkunu reġistrati f'reġistru, kont jew sistema ta' depożitu ċentralizzata miżmuma jew li tinsab fi Stat Membru,il-validità ta' dak l-att għandu jkun iggvernat bil-liġi ta' l-Istat Membru ġewwa t-territorju fejn jinsab il-beni immobbli jew taħt l-awtorità ta' liema dak ir-reġistru, sistema ta' kont jew depożitu tinzamm.L-Artikolu 32Kawżi pendentiL-effetti ta' miżuri ta' riorganizzazzjoni jew proċeduri ta' stralċ fuq kawża pendenti dwar beni jew dritt li minnhom l-impriża ta' l-assigurazzjoni tkun ġiet svestita għandhom ikunu iggvernati biss bil-liġi ta' l-Istat Membru fejn il-kawza hija pendenti.L-Artikolu 33Segretezza professjonaliIl-persuni kollha meħtieġa li jirċievu jew jagħtu informazzjoni konnessa mal-proċeduri ta' informazzjoni jew konsultazzjoni provduti fl-Artikoli 4, 5, 8, 9, 11 u 19 għandhom ikunu marbuta bis-segretezza professjonali skond ir-regoli u l-kondizzjonijiet ipprovduti fl-Artikolu 30 tad-Direttiva 2000/12/KE, bl-eċċezzjoni ta' kull awtorità gudizzjarja li għalihom japplikaw dispożizzjonijiet nazzjonali eżistenti.IT-TITOLU VDISPOŻIZZJONIJIET FINALIL-Artikolu 34Implimentazzjoni1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva fil-5 ta' Mejju 2004. Għandhom jgħarrfu minnufih lill-Kummissjoni b'dan.Dispożizzjonijiet nazzjonali adottati fl-applikazzjoni ta' din id-Direttiva għandhom japplikaw biss għall-miżuri ta' riorganizzazzjoni jew proċeduri ta' l-istralċ adottati jew mibdija wara d-data msemmija fl-ewwel subparagrafu. Miżuri ta' riorganizzazzjoni adottati jew proċeduri mibdija qabel dik id-data għandhom ikomplu ikunu ggvernati bil-liġi li kienet applikabbli għalihom fi żmien ta' adozzjoni jew bidu.2. Meta l-Istati Membri jadottaw dawn il-miżuri, għandhom ikollhom riferenza għal din id-Direttiva jew għandhom ikunu akkumpanjati b'din ir-riferenza fl-okkazjoni tal-pubblikazzjoni uffiċjali tagħhom. Il-metodi dwar kif issir din ir-riferenza għandhom jiġu preskritti mill-Istati Membri.3. L-Istati Membri għandhom jibagħtu lill-Kummissjoni t-test tad-dispożizzjonijiet ewlenin tal-liġi nazzjonali li jadottaw fil-qasam regolat minn din id-Direttiva.L-Artikolu 35Dħul fis-seħħDin id-Deċiżjoni għandha tidħol fis-seħħ fil-jum ta' meta tkun adottata.L-Artikolu 36IndirizzatiDin id-Direttiva hija indirizzata lill-Istati Membri.Magħmula fil-Lussemburgu, fl-4 ta' April 2001.Għall-Parlament EwropewIl-PresidentN. FontaineGħall-KunsillIl-PresidentB. Rosengren[1] ĠU C 356, tal-31.12.1985, p. 55 uĠU C 36, tat-8.2.1988, p. 1.,[2] ĠU C 263, ta' l-20.10.1986, p. 13.[3] ĠU C 332, tat-30.10.1998, p. 13.[4] Opinjoni tal-Parlament Ewropew tat-13 ta' Marzu 1987 (ĠU C 99, tat-13.4.1987, p. 211), ikkonfermata fit-2 ta' Diċembru 1993 (ĠU C 342, ta' l-20.12.1993, p. 30), Pożizzjoni tal-Kunsill tas-17 ta' Lulju 2000 (ĠU C 300, ta' l-20.10.2000, p. 13) u d-Deċiżjoni tal-Parlament Ewropew tas-16 ta' Jannar 2001 (għadha mhux ippubblikata fil-Ġurnal Uffiċjali). Deċiżjoni tal-Kunsill tat-12 ta' Marzu 2001.[5] ĠU L 126, ts-26.5.2000, p. 1. Direttiva kif emendata bid-Direttiva 2000/28/KE (ĠU L 275, tas-27.10.2000, p. 37).[6] ĠU L 135, tal-31.5.1994, p. 5.[7] ĠU L 166, tal-11.6.1998, p. 45.--------------------------------------------------


title: Direttiva tal-Kummissjoni 2009/115/KE tal- 31 ta’ Awwissu 2009 li temenda d-Direttiva tal-Kunsill 91/414/KEE għall-inklużjoni tal-methomyl bħala sustanza attiva (Test b’relevanza għaż-ŻEE)

text:
               1.9.2009

               MT

               Il-Ġurnal Uffiċjali tal-Unjoni Ewropea

               L 228/17

         DIRETTIVA TAL-KUMMISSJONI 2009/115/KE
   tal-31 ta’ Awwissu 2009
   li temenda d-Direttiva tal-Kunsill 91/414/KEE għall-inklużjoni tal-methomyl bħala sustanza attiva
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 dwar it-tqegħid fis-suq ta’ prodotti għall-ħarsien tal-pjanti (1), u b’mod partikolari l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 703/2001 (3) jistipulaw ir-regoli dettaljati għall-implimentazzjoni tat-tieni stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta’ sustanzi attivi li għandhom jiġu vvalutati bl-għan tal-inklużjoni possibbli tagħhom fl-Anness I tad-Direttiva 91/414/KEE. Din il-lista tinkludi l-methomyl. Bid-Deċiżjoni tal-Kummissjoni 2007/628/KE (4) ġie deċiż li l-methomyl ma tkunx inkluża fl-Anness I tad-Direttiva 91/414/KEE.

               (2)

               Skont l-Artikolu 6(2) tad-Direttiva 91/414/KEE n-notifikant oriġinali ressaq applikazzjoni ġdida li titlob l-applikazzjoni tal-proċedura mgħaġġla prevista fl-Artikoli 14 sa 19 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistabbilixxi regoli dettaljati għall-applikazzjoni tad-Direttiva tal-Kunsill 91/414/KEE dwar proċedura regolari u mgħaġġla għall-valutazzjoni ta’ sustanzi attivi li kienu parti mill-programm ta’ ħidma msemmi fl-Artikolu 8(2) ta’ din id-Direttiva iżda li ma ġiex inkluż fl-Anness I tagħha (5).

               (3)

               L-applikazzjoni tressqet lir-Renju Unit, li kien maħtur bħala l-Istat Membru relatur bir-Regolament (KE) Nru 451/2000. Il-perjodu ta’ żmien għall-proċedura mgħaġġla ġie rispettat. L-ispeċifikazzjoni tas-sustanza attiva u l-utenti sostnuti huma l-istess kif kien is-suġġett tad-Deċiżjoni 2007/628/KE. L-applikazzjoni tikkonforma wkoll mar-rekwiżiti proċedurali u sostantivi li fadal tal-Artikolu 15 tar-Regolament (KE) Nru 33/2008.

               (4)

               Ir-Renju Unit evalwa l-informazzjoni l-ġdida u d-dejta mressqa min-notifikant u ħejja rapport addizzjonali fil-15 ta’ Mejju 2008.

               (5)

               Ir-rapport addizzjonali ġie rivedut f’kollaborazzjoni mill-Istati Membri u mill-EFSA u ġie ppreżentat lill-Kummissjoni fid-19 ta’ Diċembru 2008 fil-format tar-Rapport Xjentifiku EFSA għall-methomyl (6). Dan ir-rapport ġie rivedut mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġie ffinalizzat fit-12 ta’ Ġunju 2009 fil-format tar-rapport ta’ reviżjoni tal-Kummissjoni għall-methomyl.

               (6)

               Il-valutazzjoni ġdida mir-relatur tal-Istati Membri u l-konklużjoni l-ġdida mill-EFSA ikkonċentraw fuq it-tħassib li jwassal għan-noninklużjoni. Dawn kienu l-espożizzjoni inaċċettabbli tal-operatur, in-natura inkonklużiva tal-valutazzjoni tal-espożizzjoni għall-ħaddiema u l-persuni mill-viċin u r-riskju għoli għall-għasafar, mammiferi, organiżmi akkwatiċi, naħal u antropodi oħra mhux immirati.

               (7)

               Tressqet informazzjoni u dejta ġdida min-notifikat fid-dossier il-ġdid u saret valutazzjoni ġdida, kif inkluż fir-rapport addizzjonali u fir-Rapport Xjentifiku tal-EFSA għall-methomyl. B’konsegwenza ta’ dan, ġie muri li jistgħu jinkisbu livelli aċċettabbli tal-espożizzjoni tal-operatur, jekk jintlibes tagħmir protettiv, minbarra dak imsemmi fid-dossier oriġinali. Fir-rigward tar-riskju tal-ħaddiema u l-persuni mill-viċin, ġie ċċarat li l-ebda riskju inaċċettabbli mhu mistenni mill-utenti kif sostnut mid-dossier li tressaq mill-ġdid. Fl-aħħarnett, ir-riskju għall-għasafar, l-organiżmi akkwatiċi, in-naħal u l-antropodi li mhumiex immirati jistgħu jitqiesu bħala aċċettabbli, dejjem jekk tiġi sostnuta l-inqas rata ta’ applikazzjoni u li jiġu implimentati miżuri xierqa ta’ ġestjoni tar-riskju.

               (8)

               Għaldaqstant, id-dejta u l-informazzjoni addizzjonali pprovduti min-notifikant jippermettu li jiġu eliminati l-punti speċifiċi ta’ tħassib li wasslu għan-noninklużjoni. Ebda mistoqsija xjentifika miftuħa oħra ma tfaċċat.

               (9)

               Deher mill-bosta eżamijiet li saru li l-prodotti għall-protezzjoni tal-pjanti li fihom il-methomyl jistgħu jkunu mistennija li jissodisfaw, b’mod ġenerali, ir-rekwiżiti stabbiliti fl-Artikolu 5(1)(a) u (b) tad-Direttiva 91/414/KEE, b’mod partikolari fir-rigward tal-użi li ġew eżaminati u rrappurtati fid-detall fir-rapport ta’ evalwazzjoni tal-Kummissjoni. Għaldaqstant, huwa xieraq li l-methomyl tiġi inkluża fl-Anness I, biex jiġi assigurat li fl-Istati Membri kollha jkunu jistgħu jingħataw l-awtorizzazzjonijiet tal-prodotti għall-ħarsien tal-pjanti li fihom din is-sustanza skont id-dispożizzjonijiet ta’ dik id-Direttiva.

               (10)

               Madankollu, biex jiġi eskluż kwalunkwe riskju ta’ avvelenament intenzjonat jew mhux intenzjonat, huwa xieraq li jkunu meħtieġa aġenti kimiċi li jbiegħdu l-insetti u/jew aġenti emitiċi biex jiġu inkorporati fi prodotti għall-protezzjoni tal-pjanti li fihom il-methomyl u li jiġi awtorizzat użu mill-professjonisti biss.

               (11)

               Għalhekk huwa xieraq li tiġi emendata d-Direttiva 91/414/KEE skont dan.

               (12)

               Il-miżuri previsti f’din id-Direttiva huma f’konformità mal-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stabbilit fl-Anness ma’ din id-Direttiva.
   Artikolu 2
   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi li jeħtieġ biex ikunu konformi ma’ din id-Direttiva sa mhux aktar tard mill-31 ta’ Jannar 2010. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
   Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
   Artikolu 3
   Din id-Direttiva għandha tidħol fis-seħħ fl-1 ta’ Settembru 2009.
   Artikolu 4
   Din id-Direttiva hija indirizzata lill-Istati Membri.

      Magħmul fi Brussell, il-31 ta’ Awwissu 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 230, 19.8.1991, p. 1.

      (2)  ĠU L 55, 29.2.2000, p. 25.

      (3)  ĠU L 98, 7.4.2001, p. 6.

      (4)  ĠU L 255, 29.9.2007, p. 40.

      (5)  ĠU L 15, 18.1.2008, p. 5.

      (6)  Ir-Rapport Xjentifiku EFSA (2008) 222 – Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva methomyl (maħruġ mill-ġdid fid-19 ta’ Diċembru 2008).

      ANNESS
      Dan li ġej għandu jiġi inkluż fl-aħħar tat-tabella fl-Anness I tad-Direttiva 91/414/KEE:

                     Nru

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “Methomyl
                     Nru CAS: 16752-77-50
                     Nru CIPAC: 264

                     S-methyl (EZ)-N-(methylcarbamoyloxy)thioacetimidate

                     ≥ 980 g/kg

                     fl-1 ta’ Settembru 2009.

                     fil-31 ta’ Awwissu 2019.

                     PARTI A
                     L-użu ta’ insettiċida fuq il-ħaxix biss jista’ jiġi awtorizzat f’rati li ma jaqbżux 0,25 kg tas-sustanza attiva għal kull ettaru għal kull applikazzjoni u għal massimu ta’ 2 applikazzjonijiet għal kull staġun.
                     L-awtorizzazzjonijiet għandhom ikunu limitati għal utenti professjonali.
                     PARTI B
                     Għall-implimentazzjoni tal-prinċipji uniformi tal-Anness VI, l-konklużjonijiet tar-rapport ta’ valutazzjoni dwar il-methomyl, u b’mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fit-12 ta’ Ġunju 2009 għandhom jiġu kkunsidrati.
                     F’din il-valutazzjoni ġenerali, l-Istati Membri jridu joqogħdu partikolarment attenti:

                                 —

                                 is-sigurtà tal-operatur: kondizzjonijiet tal-użu għandhom jippreskrivu l-użu ta’ tagħmir protettiv personali adegwat. Għandha tingħata attenzjoni speċjali għall-espożizzjoni tal-operaturi li jużaw apparat ta’ applikazzjoni li jinġarr fuq id-dahar jew li jinżamm fl-idejn;

                                 —

                                 il-protezzjoni tal-għasafar;

                                 —

                                 il-protezzjoni ta’ organiżmi akkwatiċi: il-kundizzjonijiet ta’ awtorizzazzjoni għandhom jinkludu miżuri ta’ mitigazzjoni tar-riskju, fejn xieraq, bħal żoni ta’ lqugħ u t-tnaqqis tal-flussi ta’ tifwir u żennuni li jnaqqsu t-tixrid tas-sustanzi sprejjati;

                                 —

                                 il-protezzjoni ta’ antropodi li ma jinsabux fil-mira b’mod partikolari n-naħal:miżuri ta’ mitigazzjoni tar-riskju biex jevitaw il-kuntatt man-naħal għandhom japplikaw.

                           L-Istati Membri għandhom jassiguraw li formulazzjonijiet ibbażati mill-methomyl ikun fihom aġenti kimiċi li jbiegħdu l-insetti u/jew aġenti emitiċi effettivi.
                     Il-kondizzjonijiet ta’ awtorizzazzjoni għandhom jinkludu aktar miżuri ta’ mitigazzjoni tar-riskju, fejn xieraq.”

         (1)  Aktar dettalji dwar l-identità u l-ispeċifikazzjoni tas-sustanza attiva huma pprovduti fir-rapport ta’ reviżjoni.


title: Direttiva tal-Kummissjoni 2006/85/KE tat- 23 ta' Ottubru 2006 li temenda d-Direttiva tal-Kunsill 91/414/KEE għall-inklużjoni tal-fenamiphos u l-ethephon bħala sustanzi attivi Test b’rilevanza għaż-ŻEE.

text:
               1.12.2007

               MT

               Il-Ġurnal Uffiċjali ta’ l-Unjoni Ewropea

               269

         DIRETTIVA TAL-KUMMISSJONI 2006/85/KE
   tat-23 ta' Ottubru 2006
   li temenda d-Direttiva tal-Kunsill 91/414/KEE għall-inklużjoni tal-fenamiphos u l-ethephon bħala sustanzi attivi
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju ta’ l-1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u partikolarment l-Artikolu 6(1) tagħha,
   Billi:

               (1)

               Ir-Regolamenti tal-Kummissjoni (KE) Nru 451/2000 (2) u (KE) Nru 703/2001 (3) jistipulaw ir-regoli dettaljati għall-implimentazzjoni tat-tieni stadju tal-programm ta’ ħidma msemmi fl-Artikolu 8(2) tad-Direttiva tal-Kunsill 91/414/KEE u jistabbilixxu lista ta’ sustanzi attivi li għandhom jiġu vvalutati, bil-għan ta’ l-inklużjoni possibbli tagħhom fl-Anness I tad-Direttiva 91/414/KEE. Din il-lista tinkludi fenamiphos u ethephon.

               (2)

               Għal dawn is-sustanzi attivi l-effetti fuq is-saħħa tal-bniedem u fuq l-ambjent ġew ivvalutati skond id-dispożizzjonijiet stipulati mir-Regolament (KE) Nru 451/2000 u (KE) Nru 703/2001 għal firxa ta’ użi proposti min-notifikant. Barra minn hekk, dawn ir-Regolamenti jinnominaw lill-Istati Membri li jaġixxu bħala rapporteur li għandhom jippreżentaw ir-rapporti ta’ valutazzjoni u r-rakkomandazzjonijiet rilevanti lill-Awtorità Ewropea dwar is-Sigurtà ta’ l-Ikel (European Food Safety Authority — EFSA) skond l-Artikolu 8(1) tar-Regolament (KE) Nru 451/2000. Għall-fenamiphos l-Istat Membru Rapporteur kienet l-Olanda u t-tagħrif kollu rilevanti rilevanti tressaq fis-27 ta’ Novembru 2003. Għall-ethephon l-Istat Membru Rapporteur kienet l-Olanda u t-tagħrif kollu rilevanti tressaq fil-21 ta’ April 2004.

               (3)

               Ir-rapporti ta’ valutazzjoni kienu riveduti inter pares mill-Istati Membri u l-EFSA u ppreżentati lill-Kummissjoni fl-13 ta’ Jannar 2006 għall-fenamiphos u fl-24 ta’ April 2006 għall-ethephon fil-format tar-Rapporti Xjentifiċi ta’ l-EFSA (4). Dawn ir-rapporti ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa ta’ l-Annimali u ffinalizzati fl-14 ta’ Lulju 2006 fil-format tar-rapport ta’ reviżjoni tal-Kummissjoni għall-fenamiphos u l-ethephon.

               (4)

               Minn eżamijiet varji li saru deher li l-prodotti ta' protezzjoni tal-pjanti li fihom il-fenamiphos u l-ethephon jistgħu jintalbu li jissodisfaw, b'mod ġenerali, ir-rekwiżiti stipulati fl-Artikolu 5(1)(a) u (b) tad-Direttiva 91/414/KEE, partikolarment fir-rigward ta' l-użi li kienu eżaminati u ddettaljati fir-rapporti ta' reviżjoni tal-Kummissjoni. Huwa għalhekk xieraq li dawn is-sustanzi attivi jkunu inklużi fl-Anness I, sabiex ikun żgurat li fl-Istati Membri kollha, l-awtorizzazzjonijiet tal-prodotti tal-protezzjoni tal-pjanti li fihom dawn is-sustanzi attivi jistgħu jingħataw skond id-dispożizzjonijiet ta' dik id-Direttiva.

               (5)

               Għandu jiitħalla jgħaddi perjodu ta’ żmien raġonevoli qabel is-sustanza attiva tiġi inkluża fl-Anness I sabiex l-Istati Membri u l-partijiet interessati jkunu jistgħu jħejju lilhom infushom sabiex jilħqu r-rekwiżiti l-ġodda li se jirriżultaw mill-inklużjoni.

               (6)

               Mingħajr ħsara għall-obbligi ddefiniti mid-Direttiva 91/414/KEE bħala konsegwenza ta’ l-inklużjoni tas-sustanzi attivi fl-Anness I, l-Istati Membri għandhom jingħatawperjodu ta’ sitt xhur wara l-inklużjoni biex jirrevedu l-awtorizzazzjonijiet attwali ta’ prodotti għall-protezzjoni tal-pjanti li fihom il-fenamiphos u l-ethephon sabiex jiżguraw li r-rekwiżiti stipulati fid-Direttiva 91/414/KEE, u b’mod partikolari fl-Artikolu 13 tagħha u l-kundizzjonijiet rilevanti stipulati fl-Anness I, jiġu sodisfatti. L-Istati Membri għandhom ivarjaw, ibiddlu jew jirtiraw, kif xieraq, awtorizzazzjonijiet attwali, skond id-dispożizzjonijiet tad-Direttiva 91/414/KEE. B’deroga ta’ l-iskadenza stabbilita hawn fuq, għandu jiġi pprovdut perjodu itwal għall-preżentazzjoni u l-valutazzjoni tad-dossier komplut ta’ l-Anness III ta’ kull prodott għall-protezzjoni tal-pjanti għal kull użu intenzjonat skond il-prinċipji uniformi stipolati fid-Direttiva 91/414/KEE.

               (7)

               L-esperjenza miksuba minn inklużjonijiet preċedenti fl-Anness I għad-Direttiva 91/414/KEE ta' sustanzi attivi vvalutati fil-qafas tar-Regolament (KEE) Nru 3600/92 uriet li jistgħu jinqalgħu xi diffikultajiet fl-interpretazzjoni tad-dmirijiet tad-detenturi ta' l-awtorizzazzjonijiet eżistenti dwar l-aċċess għad-data. Għalhekk, sabiex jiġu evitati iżjed diffikultajiet, jidher li huwa meħtieġ li d-dmirijiet ta’ l-Istati Membri jiġu ċċarati, speċjalment id-dmir li jivverifikaw li d-detentur ta’ l-awtorizzazzjoni juri li l-aċċess għad-dossiers jissodisfa r-rekwiżiti ta’ l-Anness II ta’ dik id-Direttiva. Madankollu, din il-kjarifika ma timponi ebda obbligi ġodda fuq l-Istati Membri jew id-detenturi ta' l-awtorizzazzjonijiet meta mqabbla mad-direttivi li ġew adottati sa issa li jemendaw l-Anness I.

               (8)

               Huwa għalhekk xieraq li tkun emendata d-Direttiva 91/414/KE skond dan.

               (9)

               Il-miżuri stipulati f’din id-Direttiva huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat kif stipulat fl-Anness ta’ din id-Direttiva.
   Artikolu 2
   L-Istati Membri għandhom jadottaw u jippubblikaw sat-31 ta' Jannar 2008 l-aktar tard il-liġijiet, ir-regolamenti u d-dispożizzjonijiet amministrattivi meħtieġa biex tkun imħarsa din id-Direttiva. Huma għandhom jikkomunikaw minnufih lill-Kummissjoni it-test ta’ dawn id-dispożizzjonijiet u tabella ta’ korrelazzjoni bejn dawn id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta' Frar 2008.
   Meta l-Istati Membri jadottaw dawn id-dispożizzjonijiet, dawn għandu jkun fihom referenza għal din id-Direttiva jew ikunu akkumpanjati minn referenza bħal din meta dawn jiġu ppubblikati uffiċjalment. L-Istati Membri għandhom jistabbilixxu kif għandha ssir tali referenza.
   Artikolu 3
   1.   L-Istati Membri, fejn meħtieġ, u skond id-Direttiva 91/414/KEE, jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-fenamiphos u l-ethephon bħala sustanzi attivi sat-31 ta' Jannar 2008.
   Sa dik id-data huma għandhom b’mod partikolari jivverifikaw li jintlaħqu l-kondizzjonijiet fl-Anness I tad-Direttiva li jikkonċernaw il-fenamiphos u l-ethephon, bl-eċċezzjoni ta’ dawk identifikati fil-parti B ta’ l-annotazzjoni relatata ma’ dik is-sustanza attiva, u li d-detentur ta’ l-awtorizzazzjoni jkollu f’idejh, jew ikollu aċċess għal, dossier li jissodisfa r-rekwiżiti ta’ l-Anness II ta’ dik id-Direttiva skond il-kondizzjonijiet ta’ l-Artikolu 13 ta’ dik id-Direttiva.
   2.   Bħala deroga mill-paragrafu 1, għal kull prodott awtorizzat għall-protezzjoni tal-pjanti li fih il-jew l-bħala jew l-unika sustanza attiva inkella bħala waħda minn diversi sustanzi attivi li kollha kemm huma ġew elenkati fl-Anness I tad-Direttiva 91/414/KEE sal-31 ta' Lulju 2007, l-Istati Membri għandhom jevalwaw mill-ġdid il-prodott skond il-prinċipji uniformi previsti fl-Anness VI għad-Direttiva 91/414/KEE, fuq il-bażi ta' dossier li jissodisfa r-rekwiżiti ta' l-Anness III ta' dik id-Direttiva u billi titqies il-parti B ta' l-annotazzjoni fl-Anness I għat-tali Direttiva dwar il-u l-rispettivament. Fuq il-bażi ta’ din l-evalwazzjoni, għandhom jiddeterminaw jekk il-prodott jissodisfax il-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE.
   Wara li jiddeterminaw dan, l-Istati Membri għandhom:

               (a)

               fil-każ ta' prodott li jkun fih il-fenamiphos u l-ethephon bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta' Lulju 2011; jew

               (b)

               fil-każ ta’ prodott li fih il-fenamiphos u l-ethephon bħala waħda minn bosta sustanzi attivi, fejn meħtieġ, għandhom jemendaw jew jirtiraw l-awtorizzazzjoni sal-31 ta’ Lulju 2011 jew sad-data ffissata għal tali emenda jew irtirar fid-Direttiva jew Direttivi rispettivi li inkludew is-sustanza jew is-sustanzi rilevanti fl-Anness I tad-Direttiva 91/414/KEE, skond liema waħda minnhom seħħet l-iktar reċenti.

         Artikolu 4
   Din id-Direttiva għandha tidħol fis-seħħ fl-1 ta' Awissu 2007.
   Artikolu 5
   Din id-Direttiva hija indirizzata lill-Istati Membri.

      Magħmula fi Brussell, 23 ta' Ottubru 2006.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 230, 19.8.1991, p. 1. Id-Direttiva kif emendata l-aħħar emendata bid-Direttiva 2006/75/EC (ĠU L 248, 12.9.2006, p. 3).

      (2)  ĠU L 55, 29.2.2000, p. 25. Ir-Regolament kif emendat l-aħħar mir-Regolament tal-Kummissjoni (KE) Nru 1044/2003 (ĠU L 151, 19.6.2003, p. 32).

      (3)  ĠU L 98, 7.4.2001, p. 6.

      (4)  Ir-Rapport Xjentifiku EFSA (2006) 62, 1-81, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva fenamifos (iffinalizzat: 13 ta' Jannar 2006).
   Ir-Rapport Xjentifiku EFSA (2006) 67, 1-61, Konklużjoni dwar ir-reviżjoni inter pares tal-valutazzjoni dwar ir-riskju marbut mal-pestiċidi tas-sustanza attiva ethephon (iffinalizzat: 24 ta’ April 2006).

      ANNESS
      Din l-annotazzjoni li ġejja għandha tiġi inkluża fl-aħħar tat-tabella fl-Anness I tad-Direttiva 91/414/KEE.

                     “Nru

                     L-isem Komuni, In-numri ta’ Identifikazzjoni

                     L-isem IUPAC

                     Il-purità (1)

                     Id-dħul fis-seħħ

                     L-iskadenza ta' l-inklużjoni

                     Id-Dispożizzjonijiet speċifiċi

                     143

                     Fenamiphos
                     CAS N° 22224-92-6
                     Nru CIPAC 692

                     (RS)-ethyl 4-methylthio-m-tolyl isopropyl-phosphoramidate

                     ≥ 940 g/kg

                     l-1 ta’ Awwissu 2007

                     il-31 ta’ Lulju 2017

                     IL-PARTI A
                     Jista’ jiġi awtorizzat biss l-użu bħala nematiċida applikat permezz ta’ l-irrigazzjoni bit-taqtir fis-serer bi struttura permanenti.
                     PARTI B
                     Għall-implimentazzjoni tal-prinċipji uniformi ta' l-Anness VI, għandhom jitqiesu l-konklużjonijiet tar-rapport ta' evalwazzjoni dwar il-fenamiphos u b'mod partikolari l-Appendiċi I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa ta' l-Annimali fl-14 ta' Lulju 2006.
                     F'din il-valutazzjoni globali

                                 —

                                 L-Istati Membri għandhom jagħtu attenzjoni partikolari għall-protezzjoni ta’ l-organiżmi akwatiċi, organiżmi tal-ħamrija li mhumiex fil-mira u għall-ilma tal-pjan f’qagħdiet vulnerabbli.

                           Il-kondizzjonijiet ta’ l-awtorizzazzjoni għandhom jinkludu miżuri ta’ taffija tar-riskju u programmi ta’ monitoraġġ għandhom jitniedu fiż-żoni li huma vulnerabbli fejn dan huwa xieraq;

                     144

                     Ethephon
                     CAS N° 16672-87-0
                     CIPAC N° 373

                     2-chloroethyl-phosphonic acid

                     ≥ 910 g/kg (materjal tekniku — MT)
                     L-impuritajiet tal-manifattura MEPHA (Mono 2-chloroethyl ester, 2-chloroethyl phosphonic acid) u 1,2-Dichloroethane huma ta’ tħassib tossikoloġiku u ma għandhomx jaqbżu 20 g/kg u 0,5 g/kg f’materjal tekniku.

                     1 ta’ Awissu 2007

                     31 ta’ Lulju 2017

                     IL-PARTI A
                     Jista’ jiġi awtorizzat biss l-użu bħala regolatur tat-tkabbir tal-pjanti.
                     Il-PARTI B
                     Għall-implimentazzjoni tal-prinċipji uniformi ta’ l-Annes VI, għandhom jittieħdu f’kunsiderazzjoni l-konkluzjonijiet tar-rapport tar-reviżjoni dwar l-ethephon, u b’mod partikolari l-Appendiċi I u II tiegħu, kif iffinalizzati fil-Kumitat Permanenti dwar il-Katina Alimentari u s-Saħħa ta’ l-Annimali fl-14 ta’ Lulju 2006.

         (1)  Dettalji ulterjuri dwar l-identità u l-ispeċifikazzjoni tas-sustanża attiva huma pprovduti fir-rapport tar-reviżjoni.”


title: Id-Direttiva Tal-Kunsill li tad-19 ta’ Diċembru 1972 temenda d-Direttiva tal-Kunsill 72/166/KEE ta’ l-24 ta’ April 1972 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra responsabbiltà ċivili fir-rigward l-użu ta’ vetturi bil-mutur u l-infurzar ta’ l-obbligu ta’ assigurazzjoni kontra din ir-responsabbiltà (72/430/KEE).

text:
Avviż Legali Importanti

|

31972L0430

Official Journal L 291 , 28/12/1972 P. 0162 - 0162 Finnish special edition: Chapter 6 Volume 1 P. 0114  Danish special edition: Series I Chapter 1972(31.12)L291 P. 0023  Swedish special edition: Chapter 6 Volume 1 P. 0114  English special edition: Series I Chapter 1972(28-30.12) P. 0077  Greek special edition: Chapter 06 Volume 1 P. 0143  Spanish special edition: Chapter 13 Volume 2 P. 0179  Portuguese special edition Chapter 13 Volume 2 P. 0179

		Id-Direttiva Tal-Kunsillli tad-19 ta’ Diċembru 1972temenda d-Direttiva tal-Kunsill 72/166/KEE ta’ l-24 ta’ April 1972 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra responsabbiltà ċivili fir-rigward l-użu ta’ vetturi bil-mutur u l-infurzar ta’ l-obbligu ta’ assigurazzjoni kontra din ir-responsabbiltà(72/430/KEE)IL-KUNSILL TAL-KOMUNITAJIET EWROPEJ,Wara li kkunsidra t-Trattat ta’ l-Adeżjoni ta’ Stati Membri ġodda fil-Komunità Ekonomika Ewropea u mal-Komunità Atomika Ewropea [1], iffirmat fi Brussel, nhar it-22 ta’ Jannar 1972, u partikolarment l-Artikolu 153 ta’ l-Att anness miegħu,Wara li kkunsidra l-proposta mill-Kummissjoni,Billi wara t-tkabbir tal-Komunità n-numru ta’ bureaux nazzjonali kkunsidrati fid-Direttiva tal-Kunsill 72/166 [2] ta’ l-24 ta’ April 1972 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ assigurazzjoni kontra responsabbiltà ċivili fir-rigward ta’ l-użu ta’ vetturi bil-mutur, u l-infurzar ta’ l-obbligu ta’ assigurazzjoni kontra din ir-responsabbilità żdiedu minn sitta għal disgħa, u jeħtieġ aġġustament għal dik id-Direttiva;ADOTTA DIN ID-DIRETTIVA:L-Artikolu 1Id-Direttiva tal-Kunsill 72/166 għandha tkun emendata kif ġej: Dan li ġej għandu jkun issostitwit għall-kliem ta’ l-Artikolu 2, [3] l-ewwel inċiż: "Wara li ftehim ikun ġie konkluż bejn id-disa’ bureaux nazzjonali ta’ assiguraturi permezz tal-kondizzjonijiet li dwarhom kull bureau nazzjonali jiggarantixxi t-twettiq, bi qbil mad-dispożizzjonijiet ta’ liġi nazzjonali dwar l-assigurazzjoni obbligatorja, ta’ talbiet fir-rigward ta’ inċidenti li jseħħu fit-territorju tiegħu, ikkaġunati minn vetturi normalment ibbażati fit-territorju ta’ Stat Membru ieħor, kemm jekk dawk il-vetturi jkunux assigurati jew le;."L-Artikolu 2Din id-Direttiva għandha tidħol fis-seħħ ma’ l-Adeżjoni ta’ l-Istati Membri ġodda mal-Komunitajiet Ewropej.Din id-Direttiva hija indirizzata lill-Istati Membri.Magħmula fi Brussel, fid-19 ta’ Diċembru 1972.Għall-KunsillIl-PresidentT. Westerterp[1] ĠU L 73, tas-27.3.1972, p. 1.[2] ĠU L 103, tat-2.5.1972, p. 1.[3] ĠU L 103, tat-2.5.1972, p. 1.--------------------------------------------------


title: Direttiva tal-Kummissjoni 2005/61/KE tat- 30 ta’ Settembru 2005 li timplimenta d-Direttiva 2002/98/KE tal-Parlament Ewropew u tal-Kunsill fir-rigward tal-kundizzjonijiet meħtieġa għat-traċċabilità u n-notifika ta' reazzjonijiet u avvenimenti li huma serjament avversi Test b’rilevanza għaż-ŻEE.

text:
               18.10.2006

               MT

               Il-Ġurnal Uffiċjali ta’ l-Unjoni Ewropea

               350

         DIRETTIVA TAL-KUMMISSJONI 2005/61/KE
   tat-30 ta’ Settembru 2005
   li timplimenta d-Direttiva 2002/98/KE tal-Parlament Ewropew u tal-Kunsill fir-rigward tal-kundizzjonijiet meħtieġa għat-traċċabilità u n-notifika ta' reazzjonijiet u avvenimenti li huma serjament avversi
   (Test b’rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva 2002/98/KE tal-Parlament Ewropew u tal-Kunsill tas-27 ta’ Jannar 2003 li tistabbilixxi standards ta’ kwalità u sikurezza għall-ġbir, l-ittestjar, l-ipproċessar, il-ħżin u d-distribuzzjoni tad-demm u l-komponenti tad-demm tal-bniedem u li temenda d-Direttiva 2001/83/KE (1), u b’mod partikolari l-punti (a) u (i) tat-tieni paragrafu ta’ l-Artikolu 29 tagħha,
   Billi:

               (1)

               Id-Direttiva 2002/98/KE tistipula standards ta’ kwalità u sikurezza għall-ġbir u l-ittestjar tad-demm u l-komponenti tad-demm tal-bniedem, ikun x’ikun l-għan maħsub tagħhom, u għall-ipproċessar, il-ħżin, u d-distribuzzjoni tagħhom meta maħsuba għat-trasfużjonijiet sabiex ikun żgurat livell għoli ta’ ħarsien tas-saħħa tal-bniedema.

               (2)

               Sabiex tipprevjeni t-tixrid ta' mard premezz tad-demm u l-komponenti tad-demm u sabiex tiżgura livell ekwivalenti ta’ kwalità u sikurezza, id-Direttiva 2002/98/KE ssejjaħ għall-ħolqien ta’ kundizzjonijiet tekniċi speċifiċi li jittrattaw it-traċċabilità u n-notifika ta’ reazzjonijiet u avvenimenti li huma serjament avversi u l-format tan-notifika.

               (3)

               In-notifika tar-reazzjonijiet avversi gravi jew l-avvenimenti serjament avversi suspettati għandhom jitressqu lill-awtorità kompetenti malli jsiru magħrufa. Din id-Direttiva għalhekk tistabbilixxi l-format tan-notifika li jiddefinixxi d-dejta minima meħtieġa, bla ħsara għall-fakultà ta’ l-Istati Membri li jżommu jew jintroduċu fit-territorju tagħhom miżuri protettivi aktar stretti li jikkonformaw mad-dispożizzjonijiet tat-Trattat kif previst skond l-Artikolu 4.2 tad-Direttiva 2002/98/KE.

               (4)

               Din id-Direttiva tistipula dawk ir-rekwiżiti tekniċi meħtieġa, li jqisu r-Rakkomandazzjoni tal-Kunsill 98/463/KE tad-29 ta’ Ġunju 1998 dwar kemm huma adattati d-donaturi tad-demm u tal-plażma u l-iskrining ta’ demm iddonat fil-Komunità Ewropea (2), id-Direttiva 2001/83/KE tal-Parlament Ewropew u tal-Kunsill tas-6 ta’ Novembru 2001 dwar il-kodiċi tal-Komunità relatata mal-prodotti mediċinali għall-użu tal-bniedem (3), id-Direttiva tal-Kummissjoni 2004/33/KE tat-22 ta’ Marzu 2004 li timplimenta d-Direttiva 2002/98/KE tal-Parlament Ewropew u tal-Kunsill fir-rigward ta’ ċerti kundizzjonijiet tekniċi meħtieġa għad-demm u l-komponenti tad-demm (4), u ċerti rakkomandazzjonijiet tal-Kunsill ta’ l-Ewropa.

               (5)

               Skond dan, demm u komponenti tad-demm importati minn pajjiżi terzi, inklużi dawk użati bħala materja tal-bidu jew materja prima għall-manifattura ta’ prodotti mediċinali li joriġinaw mid-demm tal-bniedem u l-plażma tal-bniedema, għandhom jilħqu l-kundizzjonijiet mitluba ta’ traċċabilità u proċedura tal-Komunità sabiex ikunu nnotifikati reazzjonijiet u avvenimenti li huma serjament avversi u li jużaw format ta’ notifika hekk kif stipulat f’din id-Direttiva.

               (6)

               Huwa meħtieġ li jkunu ddeterminati definizzjonijiet komuni għal terminoloġija teknika sabiex tkun żgurata l-implimentazzjoni konsistenti tad-Direttiva 2002/98/KE.

               (7)

               Il-miżuri previsti f' din id-Deċiżjoni huma fi qbil ma' l-opinjoni tal-Kumitat stabbilit bid-Direttiva 2002/98/KE.

         ADOTTA DIN ID-DIRETTIVA:
   Artikolu 1
   Definizzjonijiet
   1.   Għall-iskopijiet ta' din id-Direttiva, id-definizzjonijiet li ġejjin għandhom japplikaw:

               (a)

               “traċċabilità” tfisser il-kapaċità li tkun traċċata kull unità individwali ta’ demm jew komponent tad-demm li joriġina minnha mid-donatur sad-destinazzjoni finali, kemm jekk din hija pazjent, kemm jekk huwa manifattur ta’ prodotti mediċinali kemm jekk huwa għar-rimi tiegħu, kif ukoll viċi versa;

               (b)

               “stabbiliment ta’ rrappurtar” tfisser l-istabbiliment tad-demm, il-bank tad-demm ta’ l-isptar jew il-faċilitajiet fejn isseħħ it-trasfużjoni u fejn jiġu rrappurtati reazzjonijiet lill-awtorità kompetenti reazzjonijiet serjament avversi u/jew avvenimenti serjament avversi;

               (c)

               “reċipjent” tfisser xi ħadd li kellu trasfużjoni b'demm jew b'komponenti tad-demm;

               (d)

               “ħruġ” tfisser l-għoti ta’ demm jew komponenti tad-demm mill-bank tad-demm ta’ l-isptar għat-trasfużjoni lil reċipjenti;

               (e)

               “imputabilità” tfisser kemm hija probabbli li reazzjoni serjament avversia f' pazjent tista’ fil-fatt tiġi attribwita lid-demm jew lill-komponent tad-demm trasfużi jew li avveniment serjament avvers f'donatur jista’ jiġi attribiwt lill-proċess ta’ donazzjoni;

               (f)

               “‘faċilitajiet” tfisser sptarijiet, kliniċi, manifatturi, u istituzzjonijiet ta’ riċerka li jista’ jitqassmilhom demm jew komponenti tad-demm.

         Artikolu 2
   Traċċabilità
   1.   L-Istati Membri għandhom jiżguraw li t-traċċabilità ta’ demm jew ta’ komponenti tad-demm permezz ta’ proċeduri preċiżi ta’ identifikazzjoni, żamma ta’ reġistru u sistema xierqa ta’ ttikkettjar.
   2.   L-Istati Membri se jiżguraw li s-sistema ta’ traċċabilità f’postha fl-istabbiliment tad-demm tippermetti li l-komponenti tad-demm ikunu ttraċċati għall-post u l-istadju ta’ pproċessar.
   3.   L-Istati Membri għandhom jiżguraw li kull stabbiliment tad-demm għandu f’postha sistema sabiex tidentifika kull donatur, kull unità ta’ demm li nġabret u kull komponent ta’ demm li tħejja, ikun xi jkun l-għan maħsub għalih, u l-faċilitajiet li tqassmilhom komponent tad-demm partikolari.
   4.   L-Istati Membri se jiżguraw li l-faċilitajiet kollha għandhom sistema f’postha sabiex tirreġistra kull unità ta’ demm jew komponent tad-demm riċevuti, kemm jekk kienu pproċessati lokalment u kemm jekk ma kinux, u d-destinazzjoni finali ta' dik l-unità riċevuta kemm jekk kienet trasfuża, mormija, jew mibgħuta lura lill-istabbiliment tal-fornitura tad-demm.
   5.   L-Istati Membri se jiżguraw li kull stabbiliment tad-demm għandu identifikatur uniku marbut ma’ kull unità tad-demm li nġabret u ma’ kull komponent tad-demm li ħejja l-istabbiliment.
   Artikolu 3
   Proċedura ta' verifika għall-ħruġ ta’ demm jew ta’ komponenti tad-demm
   L-Istati Membri għandhom jiżguraw li l-istabbiliment tad-demm, meta joħroġ unitajiet ta’ demm jew ta’ komponenti tad-demm għat-trasfużjoni, jew l-isptar tal-bank tad-demm għandhom proċedura f’postha sabiex tivverifika li kull unità maħruġa kienet trasfuża lill-pazjent li għalih kienet maħsuba, jew jekk mhix trasfuża, sabiex tiġi vverifikata d-destinazzjoni sussegwenti tagħha.
   Artikolu 4
   Reġistru ta’ l-informazzjoni fuq it-traċċabilità
   L-Istati Membri għandhom jiżguraw li l-istabbilimenti tad-demm, l-isptarijiet tal-banek jew il-faċilitajiet iżommu l-informazzjoni stipulata fl-Anness I għallinqas għal 30 sena f’mezz xieraq u li jista’ jinqara sabiex tkun tista’ tiġi żgurata t-traċċabilità.
   Artikolu 5
   Notifika ta’ reazzjonijiet serjament avversi
   1.   L-Istati Membri se jiżguraw li l-faċilitajiet fejn isseħħ it-trasfużjoni jkollhomf’posthom proċeduri sabiex iżommu r-reġistrazzjoni ta’ trasfużjonijiet u sabiex jinnotifikaw lill-istabbilimenti tad-demm mingħajr ebda dewmien dwar kull reazzjoni serjament avversa li tiġi osservata fir-reċipjenti waqt jew wara trasfużjoni li tista' tkun attribwita lill-kwalità jew lis-sikurezza tad-demm jew tal-komponenti tad-demm.
   2.   L-Istati Membri se jiżguraw li stabbilimenti ta’ rrappurtar għandhom f’posthom proċeduri sabiex jikkomunikaw ma’ l-awtorità kompetenti hekk kif isir magħruf kull tagħrif relevanti dwar reazzjonijiet serjament avversi suspettati. Il-formati ta’ notifika stipulati fil-Parti A u fil-Parti C ta’ l-Anness I għandhom jintużaw.
   3.   L-Istati Membri sgħandhom jiżguraw li l-istabbilimenti ta’ rrappurtar:

               (a)

               jinnotifikaw lill-awtorità kompetenti kull tagħrif rilevanti dwar reazzjonijiet avversi serji ta’ livell ta’ imputabilità 2 jew 3, kif imsemmi fil-Parti B ta’ l-Anness II, attribwibbli għall-kwalità u s-sikurezza tad-demm u tal-komponneti tad-demm;

               (b)

               jinnotifikaw lill-awtorità kompetenti dwar kull każ ta’ tixrid ta’ aġenti infettivi permezz tad-demm u komponenti tad-demm hekk kif dan isir magħruf;

               (c)

               jiddeskrivu l-azzjonijiet li ttieħdu fir-rigward ta’ komponenti tad-demm oħra implikati li tqassmu għat-trasfużjoni jew għall-użu bħala plażma għal frazzjonament;

               (d)

               jevalwaw reazzjonijiet suspettati bħala serjament avversi skond l-iskala ta' imputabilità stipulata fil-Parti B ta' l-Anness II;

               (e)

               jikkompletaw in-notifika ta’ reazzjoni serjament avversa, wara l-konklużjoni ta’ l-investigazzjoni, billi jużaw il-format stipulat f’Parti C ta’ l-Anness II;

               (f)

               jippreżentaw rapport komplet dwar ir-reazzjonijiet serjament avversi lill-awtorità kompetenti fuq bażi annwali filwaqt li jużaw il-format stipulat fil-Parti D ta’ l-Anness II.

         Artikolu 6
   Notifika ta’ avvenimenti serjament avversi
   1.   L-Istati Membri għandhom jiżguraw li l-istabbilimenti tad-demm u l-banek tad-demm ta’ l-isptarijiet għandhom f’posthom proċeduri sabiex iżommu reġistrazzjoni ta’ kull avveniment serjament avvers li jista’ jaffetwa l-kwalità jew is-sikurezza tad-demm jew tal-komponenti tad-demm.
   2.   L-Istati Membri għandhom jiżguraw li l-stabbilimenti tar-rapputar ikollhom f’posthom proċeduri sabiex jikkomunikaw ma’ l-awtorità kompetenti hekk kif isir magħruf, permezz tal-format ta’ notifika stipulata fil-Parti A ta’ l-Anness II, kull tagħrif rilevanti dwar avvenimenti suspettati li huma serjament avversi li jistgħu jqiegħdu fil-perikli lid-donaturi jew lir-reċipjenti għajr dawk direttament involuti fl-avveniment ikkonċernat.
   3.   L-Istati Membri se jiżguraw li l-istabbilimenti tar-rappurtar:

               (a)

               jevalwaw avvenimenti serjament avversi skond l-iskala ta’ imputabilità stipulata f’Parti B ta’ l-Anness II;

               (b)

               jikkompletaw in-notifika ta’ avveniment serjament avversiv, wara l-konklużjoni ta’ l-investigazzjoni, filwaqt jużaw il-format stipulat fil-Parti B ta’ l-Anness III;

               (c)

               jippreżentaw rapport komplet dwar l-avvenimenti serjament avversi lill-awtorità kompetenti fuq bażi annwali filwaqt li jużaw il-format stipulat fil-Parti C ta’ l-Anness III.

         Artikolu 7
   Rekwiżiti għad-demm u l-komponenti tad-demm importati
   1.   L-Istati Membri għandhom jiżguraw li għad-demm u l-komponenti tad-demm importati minn pajjiżi terzi, l-istabbilimenti tad-demm ikollhom f’postha sistema ta’ traċċabilità ekwivalenti għal dik prevista fl-Artikolu 2(2) sa (5).
   2.   L-Istati Membri għandhom jiżguraw għad-demm u l-komponenti tad-demm importati minn pajjiżi terzi, l-istabbilimenti tad-demm ikollhom f’postha sistema ta’ notifikaekwivalenti għal dik prevista fl-Artikoli 5 u 6.
   Artikolu 8
   Rapporti annwali
   L-Istati Membri għandhom jippreżentaw lill-Kummissjoni rapport annwali, sal-30 ta’ Ġunju tas-sena ta’ wara, dwar in-notifika ta’ reazzjonijiet u avvenimenti serjament avversi li jkunu waslu għand l-awtorità kompetenti, u dan permezz tal-formati fil-parti D ta’ l-Anness II u Parti C ta’ l-Anness III.
   Artikolu 9
   Kommunikazzjoni ta’ informazzjoni bejn awtoritajiet kompetenti
   L-Istati Membri għandhom jiżguraw li l-awtoritajiet kompetenti tagħhom jikkomunikaw lilxulxin informazzjoni kif xieraq fir-rigward ta’ reazzjonijiet u avvenimenti serjament avversi sabiex jagħtu garanzija li demm jew komponenti tad-demm magħrufa jew suspettati li huma difettużi jitneħħew mill-użu u jintremew.
   Artikolu 10
   Traspożizzjoni
   1.   Mingħajr preġudizzju għall-Artikolu 7 tad-Direttiva 2002/98/KE, l-Istati Membri se jdaħħlu fis-seħħ il-liġijiet, regolamenti u dispożizzjonijiet amministrattivi li huma meħtieġa sabiex jikkonformaw ma’ din id-Direttiva sa mhux aktar tard milll-31 ta’ Awwissu 2006. Huma għandhom jikkomunikaw immedjatament lill-Kummissjoni it-test ta' dawn id-dispożizzjonijiet u tabella ta' korrelazzjoni bejn dawk id-dispożizzjonijiet u din id-Direttiva.
   Meta l-Istati Membri jadottaw dawk id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati minn referenza bħal din fl-okkażjoni tal-publikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet prinċipali tal-liġi nazzjonali li huma jadottaw fil-qasam kopert b'din id-Direttiva.
   Artikolu 11
   Dħul fis-seħħ
   Din id-Direttiva għandha tidħol fis-seħħ fl-20 jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
   Artikolu 12
   Destinatarji
   Din id-Direttiva hija indirizzata lill-Istati Membri.

      Magħmula fi Brussell, nhar it-30 ta’ Settembru 2005.

            Għall-Kummissjoni

         Markos KYPRIANOU

            Membru tal-Kummissjoni

      (1)  ĠU L 33, 8.2.2003, p. 30.

      (2)  ĠU L 203, 21.7.1998, p. 14.

      (3)  ĠU L 311, 28.11.2001, p. 67. Direttiva kif emendata l-aħħar bid-Direttiva 2004/27/KE (ĠU L 136, 30.4.2004, p. 34).

      (4)  ĠU L 91, 30.3.2004, p. 25.

      ANNESS I
      Reġistrazzjoni ta’ dejta dwar it-traċċabilità hekk kif prevista fl-Artikolu 5
      MINN STABBILIMENTI TAD-DEMM

                  (1)

                  Identifikazzjoni ta’ l-istabbiliment tad-demm;

                  (2)

                  Identifikazzjonu tad-donatur tad-demm;

                  (3)

                  Identifikazzjoni ta’ l-unità tad-demm;

                  (4)

                  Identifikazzjoni tal-komponent individwali tad-demm;

                  (5)

                  Data ta’ ġbir (Sena/xahar/jum);

                  (6)

                  Faċilitajiet li jitqassmulhom l-unitajiet tad-demm jew il-komponenti tad-demm, jew id-destinazzjoni sussegwenti.

            MILL-FAĊILTAJIET

                  (1)

                  Identifikazzjoni tal-fornitur tal-komponent tad-demm;

                  (2)

                  Identifikazzjoni tal-komponet tad-demm maħruġ;

                  (3)

                  Identifikazzjoni tar-reċipjent li ħa t-trasfużjoni;

                  (4)

                  Għal unitajiet tad-demm li ma ġewx trasfużi, il-konferma tad-destinazzjoni sussegwenti tagħhom;

                  (5)

                  Id-data tat-trasfużjoni jew tad-destinazzjoni mkien iħeor (sena/xahar/jum);

                  (6)

                  In-numru tal-lott tal-komponent, jekk meħtieġ.

      ANNESS II
      NOTIFIKA TA’ REAZZJONIIET SERJAMENT AVVERSI
      PARTI A
      Format ta’ notifika rapida għal reazzjonijet suspettati li huma serjament avversi

         Stabbiliment ta’ rrappurtar

         Identifikazzjoni tar-rapport

         Data ta’ rrappurtar (Sena/xahar/jum)

         Data ta’ trasfużjoni

         Età u sess tar-reċipjent

         Data ta’ reazzjoni avversa (Sena/xahar/jum)

         Ir-reazzjoni serjament avversa hija relatata ma’

                  —

                     [ ] Demm sħiħ

                  —

                     [ ] Ċelluli ħomor tad-demm

                  —

                     [ ] Platelets

                  —

                     [ ] Plażma

                  —

                     [ ] Oħrajn speċifika

         Tip ta’ reazzjonijiet serjament avversi

                  —

                     Emoliżi immunoloġika minħabba inkompatibilità ta’ l-ABO

                  —

                     Emoliżi immunoloġika minħabba allo-antikorp ieħor

                  —

                     Emoliżi non-immunoloġika

                  —

                     Infezzjoni batterjali trażmessa mit-trasfużjoni

                  —

                     Anafilassi/Ipersensibilità

                  —

                     Ferita Akuta tal-Pulmun Relatata mat-Trasfużjoni

                  —

                     Infezzjoni virali trażmessa mit-trasfużjoni (HBV)

                  —

                     Infezzjoni virali trażmessa mit-trasfużjoni (HCV)

                  —

                     Infezzjoni virali trażmessa mit-trasfużjoni (HIV-1/2)

                  —

                     Infezzjoni virali trażmessa mit-trasfużjoni, Oħra (Speċfika)

                  —

                     Infezzjoni parassitika trażmessa mit-trasfużjoni (Malarja)

                  —

                     Infezzjoni parassitikatrażmessa mit-trasfużjoni, Oħra (Speċfika)

                  —

                     Purpura Post-Trasfużjoni

                  —

                     Mard tat-Trapjant tal-ġilda kontra l-Persuna li Fuqha Seħħ it-Trapjant Graft Versus Host Disease

                  —

                     Reazzjonijiet serji oħra (speċifika)

         Livell ta’ imputabilità (NA, 0-3)

      PARTI B
      Reazzjonijiet serjament avversi – skala ta’ imputabilità
      Skala ta’ imputabilità sabiex tivvaluta reazzjonijiet serjament avversi.

                  Skala ta’ imputabilità

                  Spjegazzjoni

                  NA

                  Ma tistax tkun ivvalutata

                  Meta l-informazzjoni mhix biżżejjed għal valutazzjoni ta’ l-imputabilità.

                  0

                  Eskluża

                  Meta jkun hemm evidenza konklużiva lil hinn minn kull dubju raġjonevoli sabiex tkun attribwita reazzjoni avversa għal kawżi alternattivi.

                  Mhux probabbli

                  Meta l-evidenza hija b’ mod ċar favur li tatribwixxi reazzjoni avversa għal kawżi oħra għajr id-demm jew il-komponenti tad-demm.

                  1

                  Possibbli

                  Meta l-evidenza hija indeterminata sabiex tattribwixxi reazzjoni avversa la għad-demm, la għall-komponenti tad-demm u lanqas għall-kawżi alternattivi.

                  2

                  Probabbli

                  Meta l-evidenza hija b’ mod ċar favur li tattribwixxi r-reazzjoni avversa għad-demm jew il-komponent tad-demm.

                  3

                  Ċerta

                  Meta jkun hemm evidenza konklużiva lil hinn minn kull dubju raġjonevoli sabiex tkun attribwita reazzjoni avversa għad-demm jew il-komponent tad-demm.

            PARTI C
      Format ta’ konferma għal reazzjonijet serjament avversi

         Stabbiliment ta’ rrappurtar

         Identifikazzjoni tar-rapport

         Data ta’ konferma (Sena/xahar/jum)

         Data ta’ reazzjoni serjament avversa (Sena/xahar/jum)

         Konferma ta’ reazzjoni serjament avversa (Iva/Le)

         Skala ta’ imputabilità (NA, 0-3)

         Bidla tat-tip ta’ reazzjoni serjament avversa (Iva/Le)

         Jekk IVA, Speċifika

         Eżitu kliniku (jekk magħruf)

                  —

                     Irkupru sħiħ

                  —

                     Sintomi morbużi minuri wara l-marda

                  —

                     Sintomi morbużi serji wara l-marda

                  —

                     Sintomi morbużi serji wara l-marda

            PARTI D
      Format ta’ notifika annwali għal reazzjonijet serjament avversi

         Stabbiliment tad-demm li qiegħed jirrapporta

         Perjodu ta’ rrappurtar

                  Din it-Tabella tirreferi għal

                     [ ] Demm sħiħ

                     [ ] Ċelluli ħomor tad-demm

                     [ ] Platelets

                     [ ] Plażma

                     [ ] Oħrajn

                  (użu tabella separata għal kull komponent)

                  Numru ta’ unitajiet trasfużi (in-numru totali ta’ komponenti (unitajiet) tad-demm li kienu trasfużi matul il-perjodu ta’ rrappurtar)

                  Numru ta’ pazjenti trasfużi (numru totali ta’ pazjenti trasfużi b’ numru determinat ta’ komponenti tad-demm)

                  xxxxxxxxxxxxxxxxxxxxxxxxxxxxxxxxxxx

                  Numru totali rrappurtat

                  Numru ta’ reazzjonijiet serjament avversi b’ livell ta’ kawżalità 0 sa 3 wara l-evalwazzjoni (ara l-Anness IIIA)

                  Numru ta’ mwiet

                  Ma tistax tkun ivvalutata

                  Livell
                  0

                  Livell
                  1

                  Livell
                  2

                  Livell
                  3

                  Emoliżi immunoloġika

                  Minħabba inkopatibilità ta’ l-ABO

                  Total

                  Imwiet

                  Minħabba allo-antikorp ieħor

                  Total

                  Imwiet

                  Emoliżi non-immunoloġika

                  Total

                  Imwiet

                  Infezzjoni Batterjali Trażmessa mit-Trasfużjoni

                  Total

                  Imwiet

                  Anafilassi/Ipersensibilità

                  Total

                  Imwiet

                  Ferita Akuta tal-Pulmun Relatata mat-Trasfużjoni

                  Total

                  Imwiet

                  Infezzjoni virali trażmessa mit-trasfużjoni

                  HBV

                  Total

                  Imwiet

                  HCV

                  Total

                  Imwiet

                  HIV-1/2

                  Total

                  Imwiet

                  Oħrajn (Speċifika)

                  Total

                  Imwiet

                  Infezzjoni parassitika trażmessa mit-trasfużjoni

                  Malarja

                  Total

                  Imwiet

                  Oħrajn (Speċifika)

                  Total

                  Imwiet

                  Purpura Post-Trasfużjoni

                  Total

                  Total

                  Mard tat-Trapjant tal-ġilda kontra l-Persuna li Fuqha Seħħ it-Trapjant (Graft Versus Host Disease)

                  Total

                  Imwiet

                  Reazzjonijiet serji oħrajn (Speċifika)

                  Total

                  Imwiet

      ANNESS III
      NOTIFIKA TA’ AVVENIMENTI SERJAMENT AVVERSI
      PARTI A
      Format Rapidu ta’ Notifika għal Avvenimenti Serjament Avversi

         Stabbiliment ta’ rrappurtar

         Identifikazzjoni tar-rapport

         Data ta’ rrappurtar (Sena/xahar/jum)

         Data ta’ avveniment serjament avvers (Sena/xahar/jum)

                     Avveniment serjament avvers, li jaffetwa l-kwalità u s-sikurezza tal-komponent tad-demm minħabba devjazzjoni fi:

                     Speċifikazzjoni

                  Difett tal-prodott

                  Falliment tat-tagħmir

                  Żball tal-bniedem

                  Oħrajn (speċifika)

                  Ġabra ta’ demm sħiħ

                  Ġabra f’ afereżi

                  Donazzjonijiet ta’ ttestjar

                  Ipproċessar

                  Ħżin

                  Trasport

                  Tqassim

                  Materjali

                  Oħrajn (speċifika)

            PARTI B
      Format ta’ konferma għal Avvenimenti Serjament Avversi

                     Stabbiliment ta’ rrappurtar

                     Identifikazzjoni tar-rapport

                     Data ta’ konferma
                     (Sena/xahar/jum)

                     Data ta’ avveniment serjament avversiv
                     (Sena/xahar/jum)

                     Analiżi tal-kawżi ewlenin (dettalji)

                     Miżuri korrettivi li ttieħdu (dettalji)

            PARTI C
      Format ta’ Notifika Annwali għal Avvenimenti Serjament Avversi

         Stabbiliment ta’ rrappurtar

                     Perjodu ta’ rrappurtar

                     l-1 ta’ Jannar-31 Diċembru (sena)

         Numru totali ta’ demm u komponenti tad-demm ipproċessati:

                     Avveniment serjament avversiv, li jaffetwa l-kwalità u s-sikurezza tal-komponent tad-demm minħabba devjazzjoni fi:

                     Numru totali

                     Speċifikazzjoni

                  Difett fit-tagħmir

                  Falliment tat-tagħmir

                  Żball tal-bniedem

                  Oħrajn (speċifika)

                  Ġabra ta’ demm sħiħ

                  Ġabra f’ aferesi

                  Donazzjonijiet ta’ ttestjar

                  Ipproċessar

                  Ħżin

                  Trasport

                  Tqassim

                  Materjali

                  Oħrajn (speċifika)


title: Id-Direttiva tal-Kunsill 92/11/KEE tat-3 ta’ Marzu 1992 li temenda d-Direttiva 89/396/KEE dwar l-indikazzjonijiet jew il-marki li jidentifikaw il-lott li għalih jappartieni oġġett ta’ l-ikel

text:
Avviż Legali Importanti

|

31992L0011

Official Journal L 065 , 11/03/1992 P. 0032 - 0032

		Id-Direttiva tal-Kunsill 92/11/KEEtat-3 ta’ Marzu 1992li temenda d-Direttiva 89/396/KEE dwar l-indikazzjonijiet jew il-marki li jidentifikaw il-lott li għalih jappartieni oġġett ta’ l-ikelIL-KUNSILL TAL-KOMUNITAJIET EWROPEJ,Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artikolu 100a tiegħu,Wara li kkunsidra l-proposta mill-Kummissjoni [1],F’kooperazzjoni mal-Parlament Ewropew [2],Wara li kkunsidra l-opinjoni tal-Kumitat Ekonomiku u Soċjali [3],Billi huwa meħtieġ illi jitqiesu l-problemi tekniċi insurmontabbli u li jagħmluha impossibbli li tiġi implimentata d-Direttiva 89/396/KEE [4], kif emendata bid-Direttiva 91/238/KEE [5], sal-20 ta’ Ġunju 1991; billi huwa għalhekk meħtieġ illi tiġi posposta d-data ta’ l-implimentazzjoni,ADOTTA DIN ID-DIRETTIVA:L-Artikolu 1Il-tieni inċiż ta’ l-ewwel subparagrafu ta’ l-Artikolu 7 tad-Direttiva 89/396/KEE jinbidel hawnhekk b’li ġej:"- jipprojbixxu l-kummerċ fil-prodotti li ma jikkonformawx ma’ din id-Direttiva b’effett mill-1 ta’ Lulju 1992. Madankollu, il-kummerċ fil-prodotti li tqiegħdu fis-suq jew li ġew ittikkettjati qabel din id-data u li ma jikkonformawx ma’ din id-Direttiva jista’ jissokta sakemm jintemmu l-ħażniet.".L-Artikolu 2Din id-Direttiva hija indirizzata lill-Istati Membri kollha.Magħmula fi Brussel, fit-3 ta’ Marzu 1992.Għall-KunsillIl-PresidentArlindo Marques Cunha[1] ĠU C 219, tat-22.8.1991, p. 11.[2] ĠU C 305, tal-25.11.1991, p. 54 u d-Deċiżjoni tat-12 ta’ Frar 1992 (għadha mhix ippubblikata fil-Ġurnal Uffiċjali).[3] ĠU C 40, tas-17.2.1992, p. 12.[4] ĠU L 186, tat-30.6.1989, p. 21.[5] ĠU L 107, tas-27.4.1991, p. 50.--------------------------------------------------